Khah Laimi Zong Kan Him Ti Lo, Ralrin Taktak Kan Herh Cang. – Chin World News Evening\nKhah Laimi Zong Kan Him Ti Lo, Ralrin Taktak Kan Herh Cang.\nMarch 8, 2020 March 8, 2020 Salai Van Thawngpang\nLainu Malaysia a rak tlungmi nu pakhat Kum 30 hrawng simi Lainu cu nizan suimilam 10 hrawngah Yangon airport ah a phan i atulio zawtnak tihnung Coronavirus angei tiah an lunghrinh caah Yangon sizungah a rannak in checknak tuah dingin an kuat colh tiah kan theih. Lainu an lunghrinhmi nu hi nizan ah Malaysia Kuala Lumpur in kawlram leiah rak tlungmi a si.\nYangon Airport a phak bakin nawlngeitu nih a ngandamnak an check tikah a tak alin, a khuh i a thaba zangba in a um caah coronavirus zawtnak bantuk a si ko tiah an lunghrinh i, ttuanvo ngeitu hna nih sizung leiah an kuat colh. Hi kong he pehtlaiin Coronavirus a ngei tiah an lunghrinhmi min hi an langhter duh lomi cu kum 30 hrawng minung asi i atu hi zohfelnak an ngeih lio a si i an zohfel hnuah si bawite nih National Institutes of Health Laboratory tim ah kan kuat lai tiah theih a si.\nBiakilh: Kan i ralrin taktak aherh cang tinak a si. Zawtnak cu hrial len duh zongah hrial khawhmi a si lo caah i ralrin taktak aherhmi a si. Sibawite nih tuah uh an timi, cucu tuah law a ttha an timi kha tuah khawh i zuam hna usih law i ralring ko hna usih. Thawngpang thar a um ahcun thanhtthan khawh kan i zuam tthan lai. Hmanthlak khi a rem caanning in kan tarmi a si. Chinworld\nRelchih. Ramkheel (Politic) tuah ning kan I palh ahcun kan duh mi zauk phung hmu lo sual a fawi: 2020 thimnak a van nai deuh deuh i mah le hmuh ning cio in ramkheel kong chim le catial a van tam ngai. mah tanh mi Party kong siseh, pumpak hmuh ning zong social media ah relcawk lo bak a si cang. Ramkheel kong tial bik mi hi then hnih ah then khawh a si. cucu Phunghram remh ding aa hmaithlak mi asiloah phunghram ral a do mi le NLD Party doh in Ramkheel a tuah mi ti in then khawh an si.\nNLD cu cozah a tlai lio mi an si i, Cozah tlai lio mi Party cu mi zei poh nih soisel phung a si ko. a bik in Democracy ram ahcun soisel cu a um bak ding a si ko. a poi ngai mi cu NLD nak nih ramthen chonak a chuah pi lai maw? NLD nih maw kan ram hi a hrawh? ti zong ruah a herh ve. NLD nih ralkap lak le Phunghram lak ah cun a a tinh ning in rian a tuan kho lo nain Miphun kip caah a si khawh chung in rian a tuan ko ti cu hmuh khawh a si. NLD Party dohtu hna nih nan lanh tak tawn mi cu NLD nan doh tluk in Phunghram fektur in aa tlaihtu hna cung ah thangdeuh in nan au a herh ve. NLD cu tong te thlak rumro cun thla kho ne ulaw Miphun Party kip nih teinak hmanh hmuh ulaw Ralkap lak ahcun zei hmanh nan tuah kho ve hlei lai lo. zei he dah aa lawh ti ahcun hling le so lak ah keden lo in tlik zuamter he aa lo. Phunghram lak le ralkap lak ah federal kan aupi mi cu a palh hrimhrim lo nain a lam a si deuh lo.\nPhunghram remhnak kong ah NLD nih a lem in a lem hna, cu hmanh ah an lung aa thleng kho rih lo va sikaw a rianrang le hramhram cun remh khawh a si hrimhrim lai lo. ralkap 25% vote cu a tlawm ko nain tei khawh an harnak a ruang cu hriamnam le nawl ngaihnak lak colh khawh nak pawng an um caah an rala tha I vote tlawm deuh hmanh sehlaw vote tam deuh ruahnak in a kal kho lo. Phunghram cheu khat remhnak ahcun vote an i teiter ko nain, phunghram pohmah 436, 261 ti bantuk, a bik in nawl ngaihnak le cozah sernak he aa pehtlai mi phunhram zawn ahcun vote in mitei an I tim lo, nawlngaihnak hmang in tei kha an timh mi a si.\ncu nawl ngaihnak cu ralkap sin ah a phan than sual lai ti phan ruang ah rianrang le hramhram in NLD nih zauk phung a thlen lo hi a si. a taktak le ngaingai ti ahcun thisen lak, thong chung tiang in ramkheel arak tuah mi hna hi NLD minung lawngte an si. nihin Miphun Party minung hna nih thong chung tiang in politic a tuah mi nan um tuk lo. Chin Miphun nih harnak kan ton mi tuanbia chim le tial cu Phete le Phuvom tuanbia tluk in nan chim khawh. asinain nihin kan ram ramkheel umtu ning le puula bang aa tawn mi ramkheel hliah cang phoih ning bel nan hngal deuh lo.\nNLD cozah a kai mi hi caan tha laknak ah a herh nain tuantuk in caan tha kan lak sual ahcun miphun Party nih aa tinh mi zauk phung a vai vuan than kho mi a si. NLD nih Cozah tlaih peng le Miphun Party hna kha cawl cang kho lo in tuah ding aa hmaithlak hrimhrim lo. Miphun Party le Miphun dang hna ca ah dawn khantu a si mi phunghram kha hrawh piak i cu phunghram hrawh hnu ah ramkheel Party vialte hna nih a thiang hlim mi ramkheel hmang in cozah i cuh le ser khawh te ding aa hmai thlak caah phunghram remh aa hmaithlak mi a si. USDP Party le ralkap nih siang ngai in pohmah 261 cu remh piak ding biatung an dirh nain pohmah 436 cu remh ding an duh bak lo. zei he dah aa lawh ti ahcun hman lo ding tangka thenh he aa lo. tangka kan thenh ti i va hmang hlah ti he aa khat.\nMyanmar ram phunghram cu tawh hrenh khanh mi phunghram a si ti khawh a si. Phunghram remh khawhnak phunghram kha remh hmasa hnu ah phunghram pi taktak lawng kha aa remh kho. phunghram remh khawh nakding ah 75% duhnak nih a tei hnu hmanh ah vote thla kho ding mi mipi vote , zatceo nak tamdeuh vote hmuh hnu lawng ah remh ding timi upadi hi remh hmasa aherh. pohmah remh khawh ahcun tlang cung miphun le party kip caah a lam a kau tuk. Cucaah NLD doh hi biapi ah kan chiah ahcun kan duh mi zauk phung vaivuanh a fawi te. lungsau in NLD hi dirpi ko hna usih. Credit: By: Rolian\nR.I.P. Malaysia Ah Pu Ceu Mang Nih Ti Paamnak In Mual A Kan Liam Taak


Karen Ralkap Khuapi ah an rak lut than cang ! Anmah theo theo an si peng ko. (Uar An Um Kho Tak Si)!! – Kawltu Team\nKaren Ralkap Khuapi ah an rak lut than cang ! Anmah theo theo an si peng ko. (Uar An Um Kho Tak Si)!!\nKNU/KNLA, Karen ralkap hi uar an um bak ko. An miphun le an ram caah an dawtnak tak tak cu an calcanghnak bak hin a lang ko. Ralkap nih uknak an lak ka tein Karen Ralkap nih hin a mipi hna cu biatak tein a ven hna. A bia long si loin a chuah hrimhrim in an chuah hnawh hna.\nPalik nih an tlaih hna a si le an va kal hnawh hna i, kan mi thlah hna uh ti bak in an va ti hna. Tu tan zong ah Phapon, Karen State ah an hriamnam he an phan than cang. Ralkap le Palik an cawlcangh nak a linsa ve thluah mah i, Karen state zong ah an luan sual lai ti bakin KNU/KNLA nih an hriam nam he an chuah hnawh cang hna. Uar an um kho tuk ee.\nRam le miphun caah an dir tak nak hi mipi nih kan hmuh chin leng mang. Zeitluk in dah an miphun hna le an ram an ttanh hna ti kan hmuh tik ah hin, lung tha a dam kho tuk. Karen miphun hawi zong an i uarhlang ngai lai hi bantuk in dirkamh tu ttha an ngeih ve tik ahhin.\n← Uar An Um Kho Tak Tak Si…! Mipi Kham dan an cawng cang! (+VIDEO)\nAibur Khuami Palik Ral Uk nih Palik rian a chuahtak nak a chimmi hi rak zoh ve. (Lai Pasal Ttha) →


100th Post – Pathian nih an pekmi talents vialte ah zeizat dah na hmuh cang? – welcome!\n100th Post – Pathian nih an pekmi talents vialte ah zeizat dah na hmuh cang?\n2015 May 5 ah hi ka blog hi ka thawkmi a si i, tutan ka post hi a 100nak a si. 2012 le 2013 ah blog voi 2 ka tuah nain a rauh hlan ah ka ngol tthan hna. Ca ttial cu ka huam nain zeiruang sat ah dah blog ka tuah ti ka rak hngalh lo caah a si. Zei ni dah ca ttial a ka thawk ter tthan timi hi post ah hin ttial ka duh.\nHi blog ka thawk tthannak hi Lana Del Ray a chimmi bia ruang ah a si, Will Smith nih a chimmi bia ruang ah a si, Rick Warren nih a chimmi bia ruang ah a si, Salm i David nih a ttialmi bible cacang ruang ah a si, Jesus nih a chimmi ruangah a si. Will Smith cu acting lei he hla lei he a thiam bak ti in cohlanmi a si, Ellen show ah bia an halmi pakhat ah thil thar pakhat cawn tthan a duhnak kong a chim, Pathian nih hin tam tuk an kan pek ti ka ruah i mah cu kawl rih ka duh, ti phun khi a si. Mah bia cu ka lung ah a cam i khua a ka ruah ter taktak.\nMinung hi Pathian kutchuak kan si, Pathian nih a sermi ah a ttha lomi a um lo cu ti? Pathian zei tluk in dah ser a thiam le a kutzung aa dawh cu kan hngalh dih ko i, mah tluk a thiammi Pathian nih ralring tein, khuaruahhar taktak in sermi (Salm 139:14-15) kan si. Amah lo in sermi kan si, pek chapmi cu chim lo an kan ser lio hmanh ah hin thiltikhawhnak tamtuk a telh cang. Mi kaa in ka thluak a chia tuk an timi ka theih ahcun ka sia a rem lo taktak. Pathian nih thluak chiami a ser lo, kan thluak nih a lak ci te a um cio caah zeidah ka thiam phun a si ti kan hmuh rih lo bia tu a si lai tiah ka ruah.\nHlasakthiam Lana Del Ray nih a chimmi cu, ka nunnak a dongh tik i Pathian hmai ka dir tikah ka talent hi zeihmanh tang ti hlah sehlaw, na ka pekmi vial te ka hman dih ti khawh ka duh, ti a si. Jesus nih an kan cawnpiak mi reng a si, Matthew 25:14-30 ah mirum pa nih a sal le talents a pek tak hna nak kong kha kan theih pah dih ko. Bawipa Jesus nih talent hman lo hi uar lo ngai dawh a si. Karh ter an kan fial.\nHi pawl nih hin ka talent zeidah a si ti hngalh a ka duh ter ngai. Mah le mah i hngalh hi thil fawi lo a si. Keimah hi zeipaoh tuah a huam i thiam setmi a ngei lo phun khi ka si ve rua: rawl chuan ka ti, guitar ka ti, make-up ka ti, interior ka ti, photography ka ti, video eidit ka ti, ca ttial ka ti, thiam lak in ka tuahmi an um set lo, ka huammi a tam tak hoi. Mah caah cun Pathian ka hal, nain Pathian aw ngeih hi ka thiam lo tak hoi. Rick Warren ttialmi, the Purpose Driven Life, timi ka rel in khan Pathian nih hin ka lu chung i biahalnak ka ngeihmi hi Pastor Rick hmang in tampi a ka chimh cuahmah ti ka lung a van fiang.\nPastor Rick phung chimmi tampi chung ah voikhat cu, Pathian nih a kan serhhnawh chan le hi vawlei ah hin zei mission dah a ka chiah piak, timi kong phun khi ka ngai. Mah ah a chimmi cu Pathian nih zei bantuk thiamnak lei ahdah thluachuah a ka pek khun ti hngalh na duh ahcun zeidah na huam phun a si, zein na tuah ahdah naa lawmh, ti na kawl hmasa lai a ti. A bia ning bak in kaa hmahthah ti lo i ka ngaithiam uh. Tahchunnak ah a chimmi cu, minung nih hin lahkhah le rian sang rian niam hi kan thleidan caah kan huam phun te nakin lahkhah a sang deuhmi maw, minung upat deuhmi rian maw kan ti thim tawn, zei bantuk rian poah khi lahkhah aa khat dihmi siseh law zei rian dah naa thim lai timi in ruah i thawk, a ti.\nI love and enjoy writing and I blog because I have a theory that writing might be one of my God-given talents/tasks that He wants me to develop. 🙂\nPathian pekmi talent le mission kawl ruah ahcun ka rak tuah balmi rian pawl kong cu ka tuak tthan, online ah test phunphun le quiz phunphun kaa test hen ta hehe. Ka ngakchiat lio in atu tiang ka tuahmi a tam bik cu cattial hi a si, taang 7 in hin sianginn i ca ttial zuamnak vialte ka vai i tel, cazual, megazine, timi pawl he lawng te rian ka ttuan, eidit phunphai, caholh leh ti phunphai, report ttial ti phunphai hi a tam bik ka tuahmi a si i, kaa hne e, ti a um bal lo. Ka tuah taktak ahcun kaa nuamh ngaimi rian a si. Mah tikah, cattial cawnter le cattial lei ah tthanchoter hi Pathian nih a ka timh piakmi pakhat ah aa tel ve men lai tiah khua ka ruat.\nCattial lei ah talent ka ngei ka ti BAK LO mu, a si maw si lo ti ka test lio lawng a si rih. Ka huam phun a si pin ah ca pakhat ka ttial i ka lim tikah daihnak ka hmu i ka lung di a riam i mah hi Pathian nih a ka pekmi homework a si ko lai ti ka ruah bia a si. Ka caah Pathian tinhpiakmi ka kawlnak pakhat a si i mah cu hi blog ka ttialnak a ruang, a biapi bik a si. Minung pa zeizat nih an rel ti hi kaa buaipi lai lo ka ti nain nan rak rel i thazaang nan ka pek tikah kaa lung aa nuam tuk. Kaa lawm tuk. Keimah ca lawng ah si loin, minung tam deuh caah a si ahcun mah cu thluachuah nganpi a si ka ti.\nA chim tawnmi ka pom ngai ve mi cu, zuamnak le teimaknak he aa fonh lomi talent nih cun teinak a chuahpi lo, timi hi a si. Pathian pekmi le tinhpiakmi tuan teah a hngalmi cu lawmh nan um tuk. Phaisa tampi a chuahpi lo zong ah zul chih ko, paw cawmnak le midang tlawmpal cheuh ding le khualthawnnak a tan ahcun a za ko ;).\nPosted on January 26, 2016 September 14, 2017 by myborspPosted in Hmuhning le Ruahnak (Thoughts and Opinions)Tagged 100th blog post, Blogging, Finding talents, Writing\nPrevious Previous post: Mah hi cu nan huam bal lai lo Part 6: Research proposal zeitin kan ttial lai?\nNext Next post: Lai blog a tam thuahmah nak kong ah ka hmuhning\n6 thoughts on “100th Post – Pathian nih an pekmi talents vialte ah zeizat dah na hmuh cang?”\nNa thiamtuk. kan i lawm..\nkaa lawm tuk 🙂\nNa catial a voi khatnak ka rel si. Kan hngakchiat lio thankong kan pel pah lio ah biachim na rak zuam tuk mi kha a tu cu catial lei ah na hman le na thiam bak! You have found yourself.\nHahhaha,awta, thankong kan pel lio ka holh tuk nak kong kha kanu nih a chim lengmang rih.\nPathian nih a ka ser hnawh chan, ka nun hnawh chan, zei ka tuah ah dah ka nun di a riam lai, ti hi ka lung thli tein bia halnak ka ngei peng nain bia tak tein ka kawl in ka hmu rih lo. Ka huammi tampi a um nain lung diriam lak in ka thiam tak tak mi a um lo. Mah hi a si rua, mah khi a si rua ti in, ka caan tha zei maw zat cu ka liam ter. Pa khat khat a dih tiang tuahnak dingah ka ngeihchia chawva le ka sining nih phak lo pakhat zong ai tel ve. Thlacam nak he ka kawl lio a si. Na ca ka relmi nih thazaang tampi a ka pek. Bawipa nih thluahchuah in pe ko seh.\nThluai, na chimmi a hman tuk. Caan le chawva le sining hi tuak lo awk ttha lo bak a si. Pathian nih in chim zau hram ko seh!


Zualko, Pulrai Ruangah Minung 3 Nihin Ah An Nunnak A Liam -\nZualko, Pulrai Ruangah Minung 3 Nihin Ah An Nunnak A Liam\nJuly 4, 2021 hleicung@gmail.com Leave a comment\nTonzaang khua ah covid-19 in minung 3 nihin ah an nunnak a liam, Nihin (July 4) Tonzaang khua ah COVID-19 mizaw pathum an nunnak a liam, tiah thawng kan theih. COVID-19 zawtnak in an nunnak a liam. Minung pahnih cu sizung ah an thi i a dang pakhat zunthlum zawtnak a ngeimi hi inn ah a nunnak a liam.\nTiah Tonzaang peng ngandamnak lei director Dr. Thang Shing nih a chim. Nihin ah Tonzaang khua ah minung 31 COVID-19 zawtnak an check hna i minung 8 sin in COVID-19 zawtnak an hmuh chap tiah thawng kan theih. crd-The Chin Journal.\nThawng pang dang relchap; KawlinKahdohnak Ah Kawlin Peng Myonehmu Le Rallokap Lei In Rengsang Minung Pahnih Tel In Minung 30 Hrawng An Thi, Sagaing ramthen Kawlin peng Titsinghkung ah KIA brigade 8 le KLPDF hna i fonhbin ralhrang phu hna cu tuzing suimilam 10 in an kah hna tiah theih asi.\nRalhrang phu hna cu Sagaing in Kachin ramkulh lei ah hriam phormi mawtaw hna an venhna nak security an lak piak hna lio ah KIA le PDF nih an kah hna. Cu kahdohnak ahcun ralhrang rallokap phu in Kawlin myonehmu ,Khah-Lah-Yiah (111) in rengsang pakhat,Khah-Lah-Yiah(120)in rengsang pakhat le rallokap minung 30 hrawng an thi cun, hliam tuar an tam tiah theih asi.\nRalhrang mawtaw zong Kawlin lonh ah KIA le PDF nih an kah hna caah mawtaw 3 khangh in a rawk tiah theih asi. Ralhrang lei in, hliamtuar le a thimi an tam caah ,Kawlin khuachung ah hriamngan in an kah hna caah mipi lei in minung 2 hliam an tuar, inn rawk mi zong a um len. Nihin nikhat chungah Kawlin pawnghrawng ah KIA,PDF fonh in ralhrang hna he kahdohnak voithum a chuak.crd-the hakha post.\nKhah!, Covid-19 Damnak/ I Runvennak Thei A Si Cang Rak Share Cio Uh\nKhah!,,,, Covid-19 In Him Na Duh Ahcun ( By- Dr. Aung Myint Thang)


Tulio kan ram kong ka ruahning – Hakha Cherry\nFebruaru 1/2021 in uknak tlaihhrem a simi kan ram sining ah uknak tlaihrem tu Ralkap pawl duhlo in mipi nih an dohnak thla 2 leng a kai cang. Hi mipi/kutro in dohnak ah Kawlrawn he Tlangcung he mipi nunnak 500 leng a liam cang ti asi. Anmah ralkap le Palik zong zeimawzat an liam ve. Uknak lak lai le lak ka ah ka rak chimmi cu Tlangmi/indigenous miphun kan caah cun hi uknakk lak le mipi nih buaihnawh hi a ţha tiah ka rak chim. Cun hi buainak hi thla 6 cung a rau lailo(March thla dih hlan hmanh ah aa tleng kho titiang in ka rak chim) ka rak ti. Asinain April thla a phan cang i mipi dohdalnak lungthin a ba tluahmah mi alo. Teinak le duhmi tucu hmuh le phak asi rihlo. Zeican kan rauh rihlai ti cu mah le ruahning le zumhning in kan chimcio nain a dikmi cu Pathian long nih a hngalh. Hizawn ahhin ziah thla 6 chungah a dihlai kati tiahcun….\n2. Cu mipi buainak ahcun Tlangcung hriamtlai nih cantha kan i lak lai i ramchung in mipi le ramtang in hriamtlai tiah khi Kawl ralkap khi kan doh ahcun teinak kan hmuh hrimhrim lai ti ka zumh.3. 2011 in rak awt mi hriamtlai kahdoh daihnak le Nation wide Ceasefire Agreement(NCA) khi bochannak le zumhnak le ruahchannak a umlo tiah ka hmuh caah hi NCA lamthluan siti loin Civil Opponents Combine with Arms group (COCA) timi mipi le hriamtlai fonh dohnak in teinak lam long hi kan ngei ti ka zumh caah asi.\nAsinain cu ka zumhnak le ruahchannak hna cu mipi lei nihcun an kalpi kho tuk nain Hriamtlai buu pawl tu nihcun an kalpi lo. Cutin kati tikah KIA le KNU Brg 5 nih an kah ko ţung hna nanti men lai. KIA nih an kah mi khi zoh tikah an mah Control Area ser an timh i 2011 kahnak in an sunghmi hmun hna lak ţhan tianglong asi tiah karuah. Cun KNU Brg 5 khi cunglei KNU nawlpek nak in kahmi silo in an mah le control area ah an kah mihna asi. Hiruang ahhin mipi tampi/Chin mipi telhin miphun ca dothlennak a tuah tu Hriamtlai buu hna cungah vuivainak le sawiselnak a karh i bochannak le zumhngamhnak azor.\nKanmah Chin Hriamtlai leinih an ti ve mi cu ral kahnak chuak sehlaw Mipi an tuar tuklai ti kan phang anti. Asinain Mipi hmanh nih kutro in an doh ngam fon ţung. Mipi thazang kan thazang anti nain mipi thinlung a thawn lio le hngatchannak a umlio teah ţuanchuahnak a um ţhanlo tikah mipi nih hnu chih hnu ahcun mipi thazang kan thazang ticu a si khoti hngamaw? Hriamhrei kan i phacham anti hriamhrei chuahtu mipi nih dirkamh le hlam cutmat lioah tuahsernak le khomhsuatnak a um thanlo tikah hi hnu mipi an lung dong i misual Ralkap tuahsernak tangah an tluk hnu khin mipi sinin dirpinak le bawmhnak hmuhding khi a foiti hngamaw?\nCucahcun thla 2 leng a kal cangmi kan ram buainak le mipi thi linhnak hi Tlangmi hriamtlai nih hmuitinh dik an ngeih ko ţung ahcun lak zokzok le hman zokzok a hau. Cutin an tuahlo ahcun a rauh hlanah mipi an thazang a dih lai an lungthin a zor lai harnak tangah an tlu thluahmah lai i khi tikah hriamtlai hna nih doh le kah hram kan thok lai anti ahcun an thihnak thlankhur i cawhcia he aa lo telai. Asiloah mipi temtuar rih ko hna sehlaw a ţhawng deuhmi le ruahchan nak a um deuhmi (Mipi le Ralkap timi phu hnih kar ah) he kahdaihnak le remnak he kan hmuitinh kan ceihpi hna lai timi စီပွားရေး tuah in tuah an timh tu ahcun phundang asi ve hnga. Nain cubantuk in politics game celh ding ah hriam a tlaimi an sisual ahcun miphun dothlengtu siti loin dothlennak in suingun a kawltu tiah Kawl ralkap nih an rak chimmi kha kansi te kolai.\nKa mipi nih Harsatnak le temtuarnak le thihloh tawn cu ka duhlo nain kan pupa hna sinah Pathian pekmi kan Chin ram le miphun runvennak, chanhchuahnak le Kawl pennak sal tangin zalennak duhah dothlennak kan tuah vekvek ahcun tulio hi canţhabik asi i kan duhlo mi le kan ţihmi kha i hnek kan hau ko.Credit-Peng Hlawnceu


2020 thimnak ah NLD nih vote a hmuh mi cung ah ralkap nih vote deu tiah an langhter mi zum hlah (By Ro Lian) – The Cherry Par\n2020 thimnak ah NLD nih vote a hmuh mi cung ah ralkap nih vote deu tiah an langhter mi zum hlah (By Ro Lian)\n2020 thimnak he pehtlai in ralkap nih lungtlin lonak an langhter mi zong hi zumh hrimhrim ding an si lo. A luancia ralkap thil tuah mi hlathlai law na fiang ko lai. 2020 thimnak ah NLD nih a dik lo in vote an hmuh tiah cathanh an chuah mi cung ah Lai Party zong nih mah tein thil sining hlat hlai hmasa lo in ralkap cathanh i rinh chom in NLD cu heh tiah sual phawt a si. Ralkap thiltuah le chim mi a zum mi na si ahcun Federal he nan I hlat tuk ti nak a si.\nRalkap nih thildik an tuah bal lo caah tih awk zong an si lo. Ralkap nih thil chekhlatnak phichuak an tuah mi a hman bal lo: 2020 thimnak ah NLD nih fak tuk in teinak a hmuh mi ah ralkap le a party USDP nih duh lonak an langhter. nihin ni tiang an cohlang kho lo. ralkap zong nih a dang tein a dik lo in NLD nih vote an hmuh tiah an thanh. Hi zong hi zumh hrimhrim ding an si lo. cucu a luancia thil sining nih a langhter ko.\nRalkap cozah chan lio (Phugnhram pi ser lio caan) ah ralkap nih Kawlram pi milu zat an khawmh mi le an thanh mi ca No.12-2008 ning ahcun milu 57370713 (million 57.37) a si tiah an langhter.2014 kum ah Milut chuak lei tlaitu (Immigration) Vuanci U Khin Ri nih kawlram milu zat a langhter ning ahcun 51486253 (Million 51.48 an si tiah alanghter.\n2008 kum ah kawlram milu zat 57370713 (million 57.37). 2014 kum kawlram milu zat 57370713 (million 51.48) an si. cu ti a si ahcun kum 6 chung ah kawl ram milu karh loin milu 5884460 (million 6) bak kan zor tinak a si. Kum 6 chung ah kawl ram mi hi zatzat kan zor kho hnga maw? ralkap nih an rak lak mi cazin hi zumh tlak hrimhrim lonak a lang.\nRuah awk: Ralkap nih milu zat an lak mi a dik lo ahcun vote peknak le vote petu a palh hrimhrim ti cu a fiang. Vote pek ning aa palh mi in ser mi 2008 phunghram pi a cohlang mi milu zat le zatuak zong a palh hrimhrim tinak a si.\nRalkap nih Kawlram pi a humhak nak ding ah nawl a petu phugnhram pi fehter nakding ah mipi duhnak an lak mi vote zat zong a palh hrimhrim fawn tinak a si hnga. Hihi fel fai tein chek hlatnak tuah bak ding a si.\n2020 thimnak i a hlankan vote peknak cazin ah heh tiah ralkap nih chekhlatnak cu an hei tuah. Phunghram fehternak ding ah mipi ruahnak le duhnak vote an rak lak mi le milu million 6 tluk vote fir mi in an ser mi phunghram hi maw kawlram pi ca biakhiak tu cu a si ko rih lai.\nA luancia thil zoh hmanh; Irrawaddy Ramthen khua te 30 leng nih ralkap le USDP nih vote an fir ning cathanh an chuah mi kha ralkap le USDP nih an thuh. cucu Khua pakhat ah vote ngei mi hi milu 320 an si. hi chung ah ramleng riantuan mi hi minung 95 an si. khua chung um mi hi 225 an si tinak a si. a sinain cu hna khua i vote an hmuh mi dihlak cu vote 547 bak a si. Ralkap nih cazin an rak lak mi vote pe khotu cazin le vote an hmuh mi zat aa dang tuk. Hinih a langhter mi cu 2020 thimnak ah NLD nih vote a hmuh mi cung ah ralkap le USDP nih an cohlan lo mi le a dik lo mi vote atamtuk tiah an langhter mi kha zumh hrimhrim lo ding.\nKa chim duh mi cu hi bantuk ralkap nih miphun le ram kan dawt an ti mi cu zum naisai hlah. Hi bantuk ralkap he aa pehtlai mi Party cu zum nai sai hlah. Hi bantuk ralkap nih thil pek mi poh a cohlang mi Party cu zum naisai hlah. cu ruang ah pei mahte Chief Minister thimnak phugnhram 261 remh an duh mi zong hi ka zumh khawh ve lonak a si cu.\nKan ram (Myanmar ram) pi thlen nak ding le federal kan hmuhnak ding ah hin thil pek poh i lak ding a si lo. zei catiah thil aa kan pek mi kha zei bantuk dah a si ti mi nak in zei ruang ahdah hi thil hi aa kan pek i zeibantuk ruahchannak he dah aa kan pek ti kha hlat hamsa a herh.\nThil pek poh aa lak mi cu ngakchia zei hngal lo he an i khat. thihsi pek zong ah siseh tih nung mi hriamnam pek zong ah aa laakmi cu zei hngal lo ngakchia hi an si. Cucaah thil pek poh cohlang awk a si lo. Ral kap nih Tlangcung mi hna hi kan zawn aa kan ruat taktak bal lo. Party sung Democracy thimnak kan thawk hnu (2010) hnu lawng in Tlangcung miphun le hriamtlai hna hi kawi kawm bantuk in dawt a atimh ter mi a si. a ruang cu mipi duhnak le vote in thimnak tuah ding a si caah kan tling kho lai lo ti an hngalh caah tlangcung mi a daw bantuk in an umnak a si.\nTuak hmanh usih: U Thein Sein Cozah kai hlan ah Ralkap nih Tlang cung Hriamtlai hna cu ral ngan taktak ah a chiah hna. Tlang miphun hna zalonak le thanchonak cu biapi ah a chia lo. 2010 hlan vialte, (ralkap uk lio) ahcun Tlang cung miphun hna lak ah cozah luban vialte hna cu anmah ralkap tanhtu le Ralkap aa pehtlai mi lawngte an si.\nRalkap nih siang ngai in thil aa kan pe bal lo. Ralkap nih thil aa kan pek tik ah kan kaa phihnak fang lawng in thil aa kan pek. tahchunnak ah, Ralkap uk lio ah kanmah le kan miphun ram le vawlei cu duh poh in an pek hna nain pek taktak nak cahren/a ngeitu sinak taktak cahren (license) an chuah piak bal hna lo. License lo in an pek ko hna. a hnu ah Democracy he aa tlak in cozah tlaitu hna nih thil sining an hlat tik ah chuh an tong tawn. ruah awk a um mi cu, ralkap nih hin thil aa kan pek tik ah tinh mi an ngei. cucu mipi caah si loin anmah ralkap hlawknak caah tinh mi a si deuh. nihin lo ram chuh a tong mi hna zong hi ralkap chan in rak pek mi an si. Mipi nih thim mi cozah nih pek mi silo in anmah miaknak ah kan vawlei ning cang loin an zuar mi a si. zei ruang ahdah ralkap chan ah loram pek tik ah license an pek hna lo ti ahcun pek cang mi thil zong a herh ahcun chuh than te ding kha an rak i ruah chih caah a si. thilri cu aa rak kan pek nain a ngeitu sinak tling taktak license cu an pe duh hna lo. cu tik ah mipi nih harnak an ton taktak.\nchim duh bik mi cu Ralkap keneh zulh in Federal keneh dawi hlah usih. Ralkap sahliamh cia mi Federal hliam dawi cu i tim hlah usih. Ralkap thil tuah mi cung ah kan zumhnak hngat hlah usih. pek aa kan timh mi hi kanmah mipi ca si loin anmah Ralkap ca a si tihi Pumpak siseh a bu siseh Party vialte nih theih a herh. By- Ro Lian\n← Mah korea nu, T Zu Yang hi rawl ei tthawng in a lar, a minthang\nSalai Bawi Lian Mang: Chin State Cozah thlahnak →


Video: Lih Vote Thlah Ruangah Tleih An Si Cang – Chin World News Evening\n41 County ah lih in vote an thlakmi minung pahnih an tleihmi hna kong an chimmi rak ngai ve. An timi cu anmah pahnih long an si lai lo, Groups an ngeih ko lai tihi asi caah tutan ithimnak hi, zei caan arauh lai ai fiang lo. minung 8000 caah anmah pahnih long an si lailo, pinah state dang zong an tuah ko lai.\nJoe Biden nih cozah sernak aawt a timh ko zongah USA Suprime Court sangbik biachah le phunghrampi ning in akal te ko lai. Mi cheukhat state cu an votemi le an milu ai zat lo, 4% in vote a tam deuh timi an hmuh chuah cang. Cucu zeiruangah state pakhat vote athla kho dingmi mulunak in vote a tam deuh timi an zoh cuahmah lio a si.A tang bik ah video um lai. Credit: Joseph Thawng Z Ting\nRelchih: President elect Joe Biden cu a hman dingmi caah $ 6.3 million pek a si cang. GSA timi The General Services Administration hruaitu lutlai asimi Emily Murphy nih US president thimnak ah Joe Biden cu teinak ahmu ding ah ruah asi caah phungning tein cozah thar dirhnak nawl a pek cang, Culawng siloin Joe Biden nih 6.3million zong hmannak nawl a pek chih.\nHi konghe pehtlaiin Donald Trump nih a timi cu Emily Murphy le a hawi le hna nih phungning tein a harhmi vialte hna cu tuah colh ko hna seh, keimah le ka cozah zong nih aharh mi vialte hna cu kan tawlrel ve ko lai. Asinain kan buaipi mi thimnak vote result kong cu pehzulh in kan kalpi ko lai tiah\nTrump nih phungning le phungam cungah thiltuah ai timhnak le a dirpinak kong a chim.\nPresident Donald Trump nih Election cu a dih rih lo na’in, General Services Administration hna cu, Joe Biden lei Democratic pawl Cozah siamnak (transition) timhtuahnak lam an onh cang hna. Hi hi Michigan State Cozah nih Election ah Certification an pek hnu ah, Donald Trump lei Republican pawl nih an sawmnak asi. US President thimnak ah tubantuk Cozah transition tuahnak hi a biapi ngaimi asi. US Elected -President nih hin Cozah siamnak caah Phaisa GSA sinin a rak hman chung khawh. hi ka ah video zoh khawh si.


Kum 11 Ngakchia Nu A Tthi Mi Malaysia Pa Chungkhar Hna Kar Lakah Remlo Nak Meici A Karh Thluahmah Cang - THANGLAWI\nJuly 31, 2018 Lyly Par 0 Comments Asia\nChe Abdul Karim timi Malaysia rammi kum 41 pa nih kum 11 nute cu a pathumnak nupi caah a tthit. Cu ruangah an konglam nih Malaysia ram khuapi a cul. Che Abdul Karim a nupi pahnihnak nih “kan pa nih chungkhar caah zeihmanh bawmhnak a chuah pilo” tiah a chim.\nKarim a nupi pahnihnak Siti Noor Azilah nih an pa a khiar tuknak kong le an chungkhar caah zeihmanh bawmhchanhnak a peklonak hna kong cu a rak chimphuan dih. Siti nihhin Karim he fanu fapa 4 an ngeih hna i pakhat hi mi damlo ngai asi. Changreu a zuar mi Siti nih “kan cung ahcun an khiar tuk i tangka ka ngeilo a ti peng. Asinain kum 11 minung Ayu tthitnak le Honey moon chuahpinak ahcun tangka a ngei tuk hoi. Kan pa nih a fale a zohkhenh bal hnalo. Ayu kum 11 a nupi dah tilo cu ngakchia dang hrimhrim a remmi pa asi lo” tiah a chim.\nKarim nih nupi pahnih a ngeih hnuin adang pakhat kum 11 minung te cu nupi ca i a tthit chap ruangah a nupi le pahnih thinhung ngai i an umnak hi asi. Siti nih “Amah maw kan mah dah tiah kan thim ter cang. Kan pathum in um tti ding cu a si kho baklo tiah kan ti cang” tiah a chim chap. Karim a fanu kum 14 nute an pa nupi thar Ayu he hawikom ttha asi mi zong nih a pa tuahsernak a thinhunnak kong cu “ka hawi ttha bik minu cu ka nuei asi ve cang. A sullam hrimhrim a umlo” a ti.\nChe Abdul Karim tu nihcun kum 11 nute Ayu nupi ca a tthit mi kongah “sifah harsatnak in an chungkhar ka chuah hna caah upat awk tlak thil ka tuah” a ti ve. Karim hi Malaysia ram Kuala Betis Muslim biakinn ah upat ngaimi biaknak lei upa pakhat asi. A rianttuan tti hawi Sayed Noordin zong nih Karim thil tuah a lungtlinpi tuknak kong cu “Abdul Karim cu biakinn thlacam ah nifatin a rami muslim ttha pakhat asi. Islamic phung nih nutling asi dengmi ngakchia cu nulepa nih lung an tlin pi ko poah ahcun nupi tthit va ngeih khawh an si ko tiah phung a onh. Islamic phung umtu ningah nu a lungtlin, nulepa an lungtlin i nute a thi a rat cang poah ahcun tthitumh cu a ngah tuk cang. Karim cu mi ttha tuk asi. Nifatin thalcam ah biakinn ah a ra tawn mi asi. Ttuanvo a la ngam ding minung asi” tiah a chim.\nChe Abdul Karim le Ayu hna hi nupa sinak tu cu Ayu kum 16 a tlin hnu lawng ah an tuah kho lai. Che Abdul Karim nih a nupi kum 11 te cu a duh tuk hringhran ko tiah Malay Mail thawngzamhnak nih an rak ttial.\n← Mawtaw Pah Ruangah A Nu Nauinn A Kuai I Amah Teim Lengah A Rak Chuak, A Min Ah Pathian Nih A Hunphenh Mi Tiah An Sak\nKhuami Nih A Cawmkengtu A Pu Thih An Theilo, A Pu Thih Hnuah Kum 3 Ngakchia Pate Nihcun →


Salai Ngun San Aung nih atu lio ngol thei loin Pu Zobawi a thangchiat lengmangmi hmuh tikah lung a tha lo, kan ral taktak kan philh sual maw ti awk in a um. – Hakha Cherry\nSalai Ngun San Aung,Tutan dothlennak ah Laimi nih kan zohthla bikmi Salai Ngun San Aung nih atu lio ngol thei loin Pu Zobawi a thangchiat lengmangmi hmuh tikah lung a tha lo, kan ral taktak kan philh sual maw ti awk in a um.\nPu Zobawi zong hi amah ti khawh tawk tein kum 20 leng ralkap cozah a rak doh ve i Chinram NLD hruaitu tiang a phanmi a si. Ralkap nih tutan tlaih in caan sau ngai hrem hmasami zong ah ai tel ve. Atu belte a kum upa ve cang caah dai tein a um khi a si.\nAmah tein a um ko mi minung pakhat kha CDF hruaitu pakhat nih khiti a thangchiat lengmang tikah a ngaihchiami an tampi kho.\nCDF ralkap lila ah siseh, CDF caah biatak tein fund a kawltu lak zong ah Pu Zobawi a tefa an tampi timi philh lo a tha. Zobawi khi CDF nan ral a si bak lo, amah doh caan a si bak lo tiah ka ruah. Nan ral aho dah asi timi philh hram hlah u.\nPu Zobawi hi kum no tein businessman a cang, atu inn asakmi khi amah innhmun a si. Hakha innman a fah biknak hmun ah keimah ka chuah hlan ah inn a rak ngei cang. A tthing tuk cang caah atu a thar in a sak than khi a si.\nHluttaw rian a tuan pah in tlorthing, grape dum, mansang thing cinnak dum tibantuk ekah tam taktak a tuah chih. Bungzung pawng ah kung 10,000 leng a cin. Kungkhat ah tingkhat man a si i kum 4 hnu zuar ahcun ting 10,000 leng ka ngah lai tiah media interview ah a rak chim bal.\nZephai zong ah tlorthing tam taktak a cin rih. Culawng hlah, US le Norway ah a fale an um. Hakha ah inn sak cu Laimi tampi nih tuah khawh ciomi khi a si ko. Zobawi a sakmi inn khi sui-inn asi hraw lo.\nSalai Ngun San Aung, ram caah nai pumpekmi cung ah kan in upat. Kan ral taktak na doh caah kan i lawm. Nain, kan miphun caah tihnung a si lem lomi minung pakhat kha 2015 in tutiang ngol thei loin na dohmi cu kan ngol piak ko cang tiah kan nawl.Salai Lungthli Tum


Covid-19 Zawtnak Nih Thihnak Ttihnung Le Thil Ttha Lo Tampi A Chuahter Lak Ah Thil Ttha A Chuahpi Mi Tampi A Rak Um Ve - Khuaruah Har News\nTuhin kan vawleipi lungrethei le thinphang thlalau taktak in akan tuahtu Covid-19 nih thil tthalo tampi a chuahpi ko lio ah thilttha tampi arak chuahpi ve tihmi cu a tanglei ah khin a chiat pahra in ka cun langhter hna.\n1. Hlawhhlang vialte nih hlawh an hlang kho ti lo. Hlawhhlang nih rian dang an kawl ve cang.\n2. Pathian nih amah sunparnak caah amah he ailo in a kan sermi minung hna cu phaisa ruah ah ai that kho poh thah khawh I zuam nak puai vialte; One Champianship, Ultimate Fighting Championship (UFC), Glory Kick Boxing, World Boxing Championship (WBC) le adang sualdainak vialte cu maak dih asi.\n3. Ram khat le ram khat ram i cuhnak le in entainak vialte a dong dih.\n4. Nungak/tlangval itonnak (dating) phunphun tamtuk a zor cang.\n5. Thlacam bal lomi nih thla an cam, thawngttha ngaih ai tim bal lomi nih thawngttha an ngeih. A sualnak ai chir duh bal lomi nih an sualnak an i chir cang.\n6. Mipi nih an cozah le an rumnak an rak i bochan. Asinain atu cu Pathian an i bochan cang.\n7. Chungkhar khat asi ko nain rian ruangah hmun khat ah a um kho lomi chungkhar hna nih hmunkhatte ah um tti khawhnak caan an ngeih. Bia an i ruah tti, hawikomhnak an ngei tti.\n8. “Ka thi bal lai lo” tiah ai ruatmi hna nih vawlei nunnak cu mitthep ah a lo kho ti kha an ngalh i ralring tein an nung cang, ralring tein bia an chim cang.\n9. Hlim/laam ttha lo vialte an tuah kho ti lo. Thlarau-i-rit vialte a tlau dih. An ri ngam ti lo. Cun, Bible i a um lo i Pathian nih a theihpi lomi, vawlei cung pumpi ah Laimi lak lawngah a um i Laimi lak zongah cawnnak reprap a ngei lomi lawng nih an hmanmi holhtheihlo hla sak i rock vialte zong a tlau dih ve. Cei hna seh (va tlau thai selaw a ttha).\n10. An lih in bia an phuang ngam ti lo. A dik sual lai lo i kan mual a pho ve lai ti an phang cang ( va tlau thai seh). Credit: Aung Myint Thang\nTuni Ah Yangon Myo Music Zone Le KTV Ah Covid-19 Case Thar Mi (73) Hmuh Than An Si\nLungrual Cu Teinak Hriamnam Pakhat A Si Bantuk In SAC Hakha Lei Kai Ai Timmi Cu Kalay Le Gangaw Mipi Nih An Rak Doh Hna\nSumo Accident Nak In Minung Pahnih An Nunnak A Liam\nOffice Of Donald J Trump An On Cang “ America Mipi Caah Champion Kan Si Peng Lai”


Khuate bawmhnak pek hram kan thawk cang – Zion Tlang Media\nKhuate bawmhnak pek hram kan thawk cang\nJuly 8, 2020 admin Chin\nMiharsa bawmhnak cu ka naule nih tuni an pek thawk cang hna. Hniarlawn, Naabual, Phai, Hranhring, Hairawn le Tiphul (dihlak khua 6) hi tuni an kal khawhnak khua an si. Ks.20,000 cio chungkhar 18 kan pek hna i Ks.360,000 a dih. Fur lio a si caah khuate kal hi a har pah, khuate vialte kal dih cu thla khat deng kan rau te lai. Tutan bawmhnak kan pek hi politics he aa pehtlaih bak lo, NLD caah campaign tuah piak zong a si hrimhrim lo. Harsa deuhmi zawnruahnak lungthin thiang in bawmhmi a si. A ka dohtu cheukhat nih phundang deuh in nan mermi ka hmuh ah khin ka lungtha lo ngaingai. Kai ralring ve caah khuate ka kaltermi hna hi ka naule lakah Chin party a tanhmi pahnih an si. An kalnak ah party le politics kong pakhat hmanh chimrel lo ding bia ka cah hna.\nMizzima Editor Chan Min Tun Le Kawl Catial Thiam U Kyaw Win Interview 5 July 2020 Kawl ram 2008 phunghram kongah U Ko Ni, 1947 Pinlung (Panglong) Hnatlaknak le Rem Dainak kongah Dr. Lian Hmung Sakhong. Cun, 5 July 2020 ah Kawl catial thiam U Kyaw Win nih Kawl thawngzamh Mizzima sin bia a chimmi hi, Kawl ram pumpaluk rem daihnak ca le Tlangcungmi vialte hna nih kum 70 renglo nunnak thisen pekin an aupi mi le duh mi Federal Mahte khuakhan lairelnak kong he pehtlaiin a chimmi hi hlawtawk a um lo tiah ka hmuh caah kaa fian ningin tlawmpal ka rak langhter. Holh leh tikah phunthum in an then. Pakhatnak, Biafang pakhat hnu pakhat Word to word. Pahnihnak, Catlang pakhat hnu pakhat Sentence by sentence le Pathumnak, Sullam fainter Sense to sense tiin. U Kyaw Win nih nih Mizzima Editor sin i bialehnak a tuahmi cu atang lei bantukin an si i Video zawng kan chiahchih lai. Mizzima Pakhatnak Kawl ram 2020 thimnak ah zei party nih dah teinak an hmuh lai.\nU Kyaw Win: NLD nih cozah an ser chungah minthatnak ngampi pahnih an hmuh mi a um, ICJ ah siseh, Covid-19 kongah international level in an cawlcang kho. Cucaah 2015 bantukin teinak an hmuh lo hmanah a tam deuh cu an mah nih an hmu kho. Cozah an ser khawh lo hmanah Ralkap he maw Tlangcung party hna he cozah an ser lai i, nawlngeihnak tam deuh (Majority) cu an mah NLD kut ah a um ko lai. Mizzima Pahnihnak, Kawl ralkap bawizik Min Aung Hlaing nih Russia Media sin a chimmi siseh, 2008 phunghram remh a si ahcun NLD le mipi cheukhat nih 2021 ah Min Aung Hlaing cu President a si kho tiah timi kongah na hmuh ning? U Kyaw Win, Zeihman chim ka zuam lem lo. Cunakincun, pakhat nak ah a ho president an si hmanh ah Tlangcungmi he remnak an ser a hau, remnak an ser lo ahcun ram a rawk kho, thencheunak a chuak kho. Pahnihnak ah Suu Kyi siseh, Min Aung Hlaing siseh, atu president a tuan lio mi U Win Myint siseh, President a tuan mi poah nih Ralkap he remnak an ser a hau. Mizzima Pathumnak NLD nih Tlangcungmi he maw tuanti hna sehlaw a that deuh lai Ralkap he? U Kyaw Win, An pahnih in tuanti le remnak an ser a hau, culoahcun ramchung buainak a dih kho lai lo. Tlangcung mi he remnak ser loin Kawl ralkap he lawng an in fonh ahcun Bama miphunpi kan si (Bama Lumioci Vuadah) a chuak kho. Cuti an tuah ahcun ramchung ral a dih ti lai lo.\nMizzima Palinak NLD thazang dernak na hmuhning? Kyaw Win: Pine Vuanci thimnak kongah mi tampi nih phunghram remh an duh, ralkap zawng nih an duh, Bokyoke Aung San zawng nih 1947 Pinlung Hnatlaknak No.2 nak ah a telh cia mi a si. Pine cu mahte in i uk khawh nak le thim khawh nak nawl a um cia mi a si. NLD zawng nih tha tein an ruah than a hau, tahchunnak ah Rakhine Pine hna khi. Mizzima 5&6. Cozah hlun(Ralkap) kong le Min Aung Hlai 2021 ah aa dinh ding kong na hmuh ning? U Kyaw Win: Chim zawng ka zuam lo nain aa din ding a si ko. Mizzima 7. Ram pumpi thlennak kong he pehtlai in 2015 thimnak ah khan Tlangcung mi hna le Hriamtlai phu hna nih NLD cungah ruahchannak nganpi an rak ngeih mi kongah NLD nih mawhphurhnak an ngeih mi na hmuh ning?\nU Kyawh Win: HIhi cu NLD cozah lawng a si lo, hlan cozah vialte le ralkap mawh zawng a si i Cozah a sermi vialte an thazang dernak a si. Pakhat nak ah Pinlung hnatlaknak ah a um cia mi Tlangcung mi hna sining le covo kha a biapi tuk mi a si. Pahnih nak ah Kawl miphun cungah an lung a tling lo. Tlangcung mi hna nih an duh mi le hal mi hi an theithiam lo. Bama pawl nakin Tlangcungmi hna duhnak hi a biapi deuh. Culoahcun, ramchung ral zeitik hmanhah a dih ti lai lo. Mizzima 8. Ramchung miphun pakhat cio covo buainak kongah an hal ningin an pe hna lo, pakhat pek ahcun adang zawng pek an hau than lai timi kongah na hmuh ning?\nU Kyaw Win: Bokyoke Aung San a thih hlan ah ceih cia mi a si cang. Pinlung Hnatlaknak No.9 tiang a um i, No 1-4 tiang hi aiawh zeitindah kan thlah hna lai timi a si. No-5 ah Mahte khuakhan lairelnak. No.6 ah Kachin Pine ser ding ti a si i, an ser diam cang. No. 7 nak ah Pinlung biakamnak fehter ding, Tlangcung mi hna nih Democracy nih a ngeih mi covo mahte khuakhan lairelnak hna hi tlamtling tein a um cia mi an si. No. 8 le 9 ah zeitindah phaisa thenhcheunak (Tax sharing) kan tuah lai timi kong hna an si. Union in chuah le chuah lo nak kong zawngah hnatlaknak (General Agreement) a um cia cang mi a si. Bokyoke Aung San hrimhrim nih a pek cia cang mi hna a si. Asinain, nihin tiang an pe hna lo, aruang zawng ka thei lo. Burma in chuah timi kongah chuak lo dingin an duh mi kan pek hna ahcun an chuak lai lo, thinphan ding zawng a si lo. Atu ningin kan kal ahcun Tlangcung mi nih an tei hna ahcun an chuak lai, ralkap nih an tei hna ahcun ramchung ral a dih ti lai lo. A phichuak zawng zeihmanh kan hmu lai lo. Tlangcungmi si hna siseh, ralkap si hna seh, an duh mi an hmu kho veve lai lo, a biapi bik mi cu Pinlung Biakamnak kha a si ko, cuti an tuah ahcun Tlangcung mi zawng an i lawm lai, Bokyoke zawng aa lawm lai.\nMizzima 9. AA le WA kongah na hmuh ning? U Kyaw Win: Atu hi a biapi bik lio caan a si. AA le WA cu tha tein ceihpi an hau lai. Acaan a rauh ahcun Confederation a chuak ko lai. Cucaah rianrang tein ceihhmai a hau, pekawktlak a si mi le pek ding asi mi cu pek colh an hau. Ralkap zawng nih rianrang tein an pek hna a hau. Asinain, Tlangcungmi hna sinah tha tein ruah hmasa dingin bia cah ka duh mi hna a um. WA bantukin vawlei umtuning(Pathavui Ane Atha) nih a pek hna lo ahcun confederation hmuh nak caah a fawi lai lo.\nMizzima 10. Kawl ram hi pakhat bantukin uk ah maw a tha deuh lai tiah na ruah Federal uknak in?\nU Kyaw Win: 1960, 1961,1962 Taung Kyi Tonpumhnak ah Pine 7 um dingin fehter cia mi a si. Asinain Bama pawl nih an rak duh lo. Bama cu Pine pakhat in um ah a za ko, Tai 7 ah then a herh lo. Miphun cio nih aa ruang mi tein covo kan ngeih ding kha a biapi, Pituh Hlutdaw(Lower House) ah minung tamning zulhin aiawhtu member ngeih a si ko. Amyota Hluatdaw (Upper house) cu aiawhtu miphun minung 8 lawng um ding a si ko (Kachin, Kaya, Kayin, Chin, Mon, Shan, Rakhine le Myanmar). Miphun kip tlukruannak kha a biapi tuk mi a si.\nBokyoke Aung San le a hoi le nih an chim ton mi cu, Bama fakhat a si ahcun, Kayin fangkhat, cuvebantukin, Chin fakhat a si ahcun, Kachin fangkhat, etc. ram pumpi ah fangriat kha a si ding a si ko. Chim duh mi cu Tai 7 um a herh lo ti duh nak kha a si ko. Kan theih dingah a tha mi pakhat cu Democracy ram cu mi tam deuh duhning in kal a si tiah kan ti nain, mi tlawm deuh kha hnursuan khawh thiamthiam a si, cuti a kal ahcun Hramhram uknak (Aanasin) ah a kal kho thiamthiam. Cucaah, zeitindah kan daihter lai kan ti a siahcun, Federal kal ningin kan i uk lai. Pine kip cio (8) hruainak in kan kal lai. Pituh Hluatdaw (Lower House) cu Pine pakhat cio miluzat siningin member i thlah a si ko lai. Cucu Federal Amyota Hluataw (Upper House) in kan khenkham/tlaih ko lai. Tahchunnak ah Pine kip cio covo le nawlngeihnak.\nMizzima 11. Federal uknak in kal tik ah Coming Together maw a tha deuh Holding Together?\nU Kyaw Win: Pakhatnak ah, i al len ding a si lo, a dong kho lai lo. U Than Shwe nih 2008 phunghram a serning in kan kal lai, (1) Miphun tlukruannak, (2) Mahte i Uknak le (3) Mahte i thithruainak tiin mah pathum in kan i hruai hna lai.(Lai holh in ka tlinh lo, 1. Kupai Ohchohzi, 2. Amyota Tantuzi, 3. Kupai Piahthan Hmuh). Hiti kan I hruai ahcun Automatic in Coming Together kan ti mi cu a si ko cang. Pahnih nak ah, Tlangcung mi hna zawng nih US batukin Coming together kan si khawh lo hmanhah, India bantukin Holding Together dirhmun kan hmuh khawh ahcun, i lak cawlh rih ding a si ko. Cozah le ralkap cu India bantukin kan um ko lai. Tampi i al len dingin ka duh piak tuk hna lo.\nMizzima 12. Ba Maw a chim bantukin Meithal in maw biachahnak kan tuah ah a that lai Me (vote) in?\nU Kyaw Win: Meithal in biakchahnak tuah mi hi Democracy a si bal lo. Mizzima 13. Kawl ram buainak hi zeitikah dah a dih lai tiah na ruah? Tahchunnak ah, Pakhat pa nih a chim mi cu, mitthli tlak ding kan ngeih ti lo tik ah a tha te lai a ti, asiloah, fanau kan ngeih khawh tilo tikah Kawl ram buainak cu a dih te hnga maw tiah a ti. U Kyaw Win: Pakhatnak ah, Atu Cozah a tlai mi le Ralkap nih Pinlung Hnatlaknak an tlinter tik le Tlangcung mi duh nak an tlinter tikah a dih ko lai. Tahchunnak ah Cozah a tlai mi poah nih Ralkap he i doh a hau lem lo. Pahnihnak ah, Kei mah he aa lo lomi poah cu Ka Ral timi lungput ngei hlah u (Nga Neh Matu Ngah Yantu). Chim ding tampi a um. Cozah, Ralkap, le Tlangcung mi tluk ruang te le lungkhat thinkhat in khua kan khan tik poah ah a dih ko lai. Hibantuk lungput kan ngeih ahcun Nihin zawngah a dih ko lai. Catialtu Phun Kem.\nPrevious Post:Dong Va: Kawl Ram 2020 Thimnak Le Rem Dainak Kong\nNext Post:Ka pom khawh set lomi pawl


Thihnak Darkhing: US Ah Pi Mah Ṭha (Parku Nu) Nih Mual A Kan Liamtak – Chin World News Evening\nThihnak Darkhing: US Ah Pi Mah Ṭha (Parku Nu) Nih Mual A Kan Liamtak\nFebruary 14, 2020 Salai Van Thawngpang\nThihnak Darkhing: Kan dawtmi ICBC chungtel hawi Pi Mah Ṭha (Parku nu, Pu Cung Hu nupi) cu khuasual a tonnak hliam hma tuar kho ti lo in tuzan February 13 6:40pm ah a kan dinh taak cang. Khrihfabu kan ngaihchia ngaingai. Ṭhutpi ning le a ruak bultawl ning cu fiang deuh in kan thanh ṭhan te lai. Ngaihchia chungkhar Bawipa nih umpi in hnem hraam ko hna seh! Ref: Indiana Chin Baptist Church\nRelchih: Chinram Biaknak cu NLD nih duhsah te in hrawh ai zuam: Tu hnu kum4 NLD Nih Chinram cozah atleih tthan ah cun Khrihfa kan ttap dih te lai. Chin mi cu khrihfa kan si caah biaknak lei aduh mi le ai pe mi miphun kan si ve/ Tlangpar kip le Biak inn kip ah Vailam tah aphun mi kan si/ Kan mi phun si nak le khrihfa kan si nak Samples ( alanghter nak ) pakhat ah kan i chiah mi a si ve.\nTutan ah Plewah peng Vailam tah Tungpi cu NLD cozah nih nan hrawh lai tiah Ca an pek hna ti thawng cu Chin ram avan cul dih hoi cang. Aluan cia mi ah ralkap cozah nih Matupi Peng ah milliondih in An phun mi vailamtah zong an rak hrawh piak hna i thong zong ah an rak thlak cang hna. Chin mi kan lung afiang ngai ngai ko cang. NLD cozah le Ralkap cozah pakhat hmenh ai dang lo. Duh sah deuh in rian an ttuan mi lawng lawng ai dan nak asi. NLD cozah Daw suh nih hin Ralkap nawl lo in rian arak ttuan hrimhrim lo. Cu caah 2020 thim nak ah NLD cozah nih chin ram ah Cozah nak an tleih tthan ah cun Kan Biaknak cu atlau cang lai: a kan hrawhpiak dih cang lai.\nCu lawng si lo in khua ruah ah lung afak tuk mi pakhat cu Kawl pawl le NLD cozah nih hin an duh nak poah ah Kawl PURA cu an ser/an chiah mi ruah ko ah hin lung afak khunKhrihfa mi Vailam tah cu akan hrawh piak dih fawn. (Stop destroys! Our Lovely’s Cross) Chin Democracy partyChin party nih biatak te in kan doh piak uh. Credit: Saisih Tlangau\nChinmi Khrihfa Sinak Cu NLD Nih Hrawh/hloh Dih A Timh\nPresident Trump A Ke An Khihpiak


A Sining Dihlak In CNF/A A Dohtu, Cauk Tiang Chuah In Falam Mino Lakah Hakha Huatnak Thlaici A Tuhtu – Chuncha News\nTutang thimnak ah biahal ding mi pahnih by Salai Lungthli Tum.Pakhatnak :A sining dihlak in CNF/A a dohtu, cauk tiang chuah in Falam mino lakah Hakha huatnak thlaici a tuhtu, 2010 thlennak hnu zong ah Hakha khualipi cu Falam peng ah thial a timhtu, Falam Laizo holh cu Laimi dihlak hramhram in cawnter ding ah Thein Sein cozah a haltu, Chuncung le Falam kar Zinghmuhtlang ramri kong hmanh ah thih ngamh in a buai ngammi, miphun le pengtlang thleidannak lungthin he a khatmi pa nih a hruaimi party CNLD maw na tanpi lai?\nPahnihnak ah :Asilole Kawlmi le Laimi tbt miphun thleidannak lungthin a ngei lomi, ram le miphun kan dihlak caah nunnak pek ngamh in ralkap cozah a doh ngammi, a chungkhar tiang kaltak in ram le miphun caah kum 20 leng thong a tla i a sining dihlak in kan ram thlennak caah rian a tuan cuahmahmi Suu Kyi hruaimi NLD deuh dah vote kan pek lai? Kan pemnak ramdang USA le Australia ah cun miphun thleidannak(racism) kan doh nain kanmah kan ram ah miphun tleidannak a tanpitu kan si sual maw? Hruaitu tha cu zeibantuk miphun an si zong ah tanpi le upat awk an si ko lo maw? Nain, hruaitu chiahru belte cu kan unau a si ko zong ah zeitik hmanh ah tanpi awk a si hnga lo. NLD member lakah a sualmi an um ko lai, nain member sawhsawh nih party policy an hrawk kho lo. CNLD belte ah cun an hruaitu lubik hi tihnung ngaimi a si, Chinmi kan lung a fim lo i hruaitu thalo nih a hruaimi party kan tanpi ahcun kan miphun a buaiter lai i huatnak a karhter te lai.


Khah! Dr. Sasa A Lungtling Bak Hih: Esther Dawt Chin Sung Nih Dr. Sasa Biachim Ding A Khanh Diam Ko Ai – Chin World News Evening\nKhah! Dr. Sasa A Lungtling Bak Hih: Esther Dawt Chin Sung Nih Dr. Sasa Biachim Ding A Khanh Diam Ko Ai\nJanuary 14, 2020 January 14, 2020 Salai Van Hmuhning\nDr. Sasa nih Esther Dawt Chin Sung kong cu hitihin a chim. Lailenpi Airport Inauguration ah Myanmar Idol Winner asimi Dawt Chin Sung cu ka sawm. Cu ah cun Dawt Chin Sung he caan tawite chung ton biaruahnak kan ngei. Cu lio ah keimah nih a cungah lunglawmhnak bia achim deuh ding ka si lio ah amah Dawt Chin Sung tu nih lettalam in alunglawmhnak bia cu ka sinah a chim diam ko.\nKan miphun le ram caah na riantuanmi le na thil tuahmi kong hi tampi ka theih. Nangmah nun hi kei zong nih icawnve ka duh. Na cungah ka lung aa lawm tuk tiah amah tu nih ka cungah alunglawmhnak bia a chim diam ko. Cu lawng si loin Chinland FC nih hlasak dingin an thiah i adir lio zongah keimah upatnak bia a chim rih e tiah Dr. Sasa nih Esther kong cu a chim. (Dailychinstar) Atanglei ah Esther Chin Sung nih achimmi bia kan chiah chih.\nA chimmi cu ” ka ngakchia liote ah kawlrampi huapin (vah hla) ka rak izuamnak ah Pathian nih teinak a ka pek. Keimah ka fim tuk ruangah le ka thiam tuk ruangah a si lo. Cun 2017 ah Chin Idol ka rak i zuam i Pathian nih teinak a ka pek tthan. Khualei leng tete hlasak ka kal pah tawn i ka sianginn kaimi zong ka dih kho lo.\nKa sianginn kaimi hi Economic Final Year a si i ka kai kho lo i ka din. Tukum hi ka nu le ka pa ka chungle khat nih an ka duhpiak ning ahhin cun ka nu zong hi a lehphiatmi a si i sianginn hi ttha tein kai sehlaw rian pakhatkhat ttuan seh tihi ka pa nih a ka duhpiak ngaimi le ka chungle zong nih saduh an ka thahpiakmi a si.\nAsina belte in ka ngakchia tein Pathian sinah ka pekmi le Pathian nih ka pekmi (Gift) ka cungah a um tikah hin hlasak hi ka thim peng ka chungle an ka duhpiakmi le a dang keimah nih Myanmar Idol a hramthawk tein Audition kan rak luh hlan in ka dang ka dang an rak tuah ahhin zuam ka rak duh nain ahohmanh ka chim ngam hna lo. Thla ka rak cam peng, Pathian nih lam na ka onhpiak ahcun hi Myanmar Idol hi i zuam ka duh ko. Yangon ahhin ka ni le sinah ka um i Final ka si tikah ca a tamtuk i a sawng ah a ummi ka si i a sawng ah ka um tikah hin zingka ah ka tho Exercise ka tuah ka thinlung hei i zuam ve ninglaw tiah keimah le keimah biahal tampi a rak um.\nKa zuam tikah Pathian nih teinak zong a ka pek. Ka sianginn zong Pathian nih teinak a ka pek i a tuhla January 19 ahhin boihla ding ka si i Pathian min ka thangtthat. Laimi Phun Chin miphun hna nan thlacamnak thawngin le nangmah thazaang peknak thawngin Lai miphun pumpi nih Winner kan ngahmi ti a si, tiah Esther Dawt Chin Sung nih a chim.\nEsther nih Kalaymyo ah an donnak a chimmi rak ngai.\nVictor Kheng Sang: CHIN timi cafang lungli hi C in thok i N in adongmi biafang pali komh in kan Chinram le Chin miphun kong biazai ka thiam tawk te ka vun țawn ve.\nKawl Ralkap Hruaitu Hna An Politics Phen Le Chin Miphun Kan Dirhmun\nSuu Kyi Umnak Inn Ah I Chawnhbiaknak Seh An Hmuh Mi Kongah Ralhrang Security Pa Nih A Chim Mi\nKawlram Drhmun Le Thinphang A Sinak Cu Fiang Tein A Chim Cang


Arthluak Bantuk A Neimi Laimi Lak Zongah Kan Um – The Chinlung Post\nArthluak Bantuk A Neimi Laimi Lak Zongah Kan Um\nArthluak bantuk a neimi Laimi lak zongah kan um ve, cu bantuk mi cu Bible nih sal ttha lo, sal santlai lo a ti hna Kum 1990 lio hrawng ah Thantlang High School No.2 i taangruk ka rak kai lio ahhin kan hawipa pakhat nih a rak chim tawnmi cu “na thluak cu arthluak bak asi ko” tihi si. Kan hawipa cu a muisam cu tlawmpal te ka suai khawh nan a min cu ka philh cang.\nKan hawi le lakah biachimdan a thiam lem lomi, ruahnak tlawm deuhmi, santlai lo deuhmi le a fim lo deuh i a hmuhmi hna kha na thluak cu arthluak bak asi ko a ti tawn hna.Hihin kan vawlei zongah minung a si ko nan arthluak bantuk a neimi minung tampi hmuh khawh an si. Arthluak bantuk a neimi minung cu khua le ram, miphun ca le Khrihfa bu ca zongah santlaihnak le tthathnemnak an nei lai lo i ruahnak thar zong an chuahpi kho lai lo.\nZeithil poh cang hmanh sehlaw a ttha lei bantuk lawng tein an hmuh lai i an chim lai. Thilchia le thilttha lo thleidan dan zong an thiam lai lo. An thluak hrim nih a phan lai lo mah tuah cu. Mi nih ca an ttialmi le cauk, thil an tuahmi le thil a cangmi le bia an chimmi pawl cung zongah zeizawn hi dah a ttha i zeizawn hi dah a ttha lo i zei bantuk ruahnak ttha dah kan chuahpi lai i kan tuah lai timi zong an ruat kho lai lo. Aruang cu an fim lo ruang le arthluak bantuk an i neih caah a si ko.\nMi mithmuhnak ah mittha ngai an lo lai nan mittha an lawhnak zongcu san an tlaih ruangah, le an fim lo ruang ah le arthluak bantuk an i neih ruangah a si ko lai. Cu bantuk minung cu Khrihfa ttha zong an si kho fawn lai lo. Bible nih sal ttha lo, sal santlai lo a timi phun an si. Thil ttha lo, thil dik lo, sualnak ti bantuk zong an soisel ngam lai lo i an do ngam fawn lai lo. Zeipoh khi a ttha lei bantuk lawng tein an cohlan lai i an hmuh lai, an chim lai.\nKan Bible kan zoh tik ah Bawi Zisuh le Profet vialte nih cun sualnak, thil ttha lo, thil dik lo, zatlang nun din lonak le cawnpiaknak hman lo vialte hehchet tiah an dohngam, an soisel ngam i an nunnak tiang an pek ngam. Dai tein an um lo i arthluak bantuk a neimi bantuk in a ttha lei lawng tein an hmu dih lo.Mi zeipoh nih uarmi, duhmi le pommi cu thil dik lo, thil hman lo le sualnak a hmu kho i mah cu hlohnak/hrawhnak dingah ralttha ngai in a chim ngamtu, a ttial ngamtu, a soisel ngamtu an si ko.\nMah an i zuamnak vialte in cun ruahnak thar le ttha zong an chuahpi lai i mi zapi caah tthatnak le hlawknak a chuahpi ding lawng an i zuam lai/an kawl lai/an tuaktan lai. Cu bantuk cu mifim le miza, nu salttha le pasal ttha lawng nih an tuah ko lai. Arthluak bantuk a neimi minung nih cun ka fim ngai rua tiphun in le mittha ngai ka si rua tiphun in zeithil poh a cangmi cungah a tthalei bantuk lawng tein a chimter lai. Mahcu san a tlaih lo ca le a ruahnak le a thluak nih a phak lo ca le arthluak bantuk a neih caah a si ko.\nAtutan thil kan tonmi kong zongah arthluak bantuk a neimi minung hmuh khawh an si ko.Arthluak bantuk a neimi minung cu Pathian zongnih hman awk ah a duh hna lo. An ralchia lai, ruahnak thar an chuahpi kho lai lo, sualnak le din lonak zong an do ngam lai lo i zeipoh hi a ttha lei bantuk lawng tein an chim ko lai/an kalpi ko lai. Zatlang nun i din lonak sersiam le remh zong an i zuam lai lo.\nPathian nih a duhmi minung phun cu din lonak le sualnak a do ngamtu, a ttial ngamtu, a chim ngamtu Bawi Zisuh le prophet vialte, le mifim pasal ttha le nusal ttha phun hi an si ko. Arthluak bantuk a neimi Laimi cheukhat kan um ve. Na arthluak bantuk hlonh na duh ahcun Bible nih a ti bang Pathian sinah fimnak le hngalh khawhnak hal ko. An pek hrimhrim tiah ka chim ngam.\nKhah NLD HalKha Cozah Tha Tein Ruat Uh\nAungla N Sang Nih Kan Laipa Tial Cung Thang A Ti Dan Cu Khuaruah Har Ngai Si


Iran nih US ralkap drone puak viar in a kah - The Chin Express\nIran nih US ralkap drone puak viar in a kah\nVan sangpi ah a zuangmi amongtu cit hau lomi US navy ralkap vanlawng (drone) cu Nilini ah Iran nih puak viar in a kah, tiah Fox News nih a ttial.\nHormuz rili cung a zuan lio ah vawlei-in-van kahnak missile in tla lakin an kah hi si.\nIran Ralkap bawi nih, “US navy ralkap drone puak lakin kan kahmi nih US cozah sinah biafiang a kuat. Iran cu aho he hmanh ral thawh kan i tim lo, nain a herh ahcun ral tho dingin ready kan si,” tiah a chim.\nBoeing 737 khualtlawng vanlawng tluk in a thla saumi US Navy ralkap drone MQ-4C cu Iran ram in meng 17 hrawng a hlatnak ramdang vanlawng lam ah a zuang ko nain Iran ralkap nih an kah hi si, tiah kan theih.\nNain, Iran ralkap nih, “Iran ram chung Hormozgan state/province ah a hung zuan caah kan kahmi si,” tiah an chim.\nUS Central Command biachimtu Captain Bill Urban cu AP thawngla nih mah kong an hal nain a chim duh lo. “Iran ram cungah US drone kan zuanter lo” ti lawng a chim.\nIran cozah thawngzamhca IRNA nih, “kan kahmi US navy drone cu RQ-4 Global Hawk a si,” tiah a phuan.\nKan hnu zarh zongah “Iran nih zinaan phor tilawng 2 cu Gulf of Oman rili cungah a kah hna,” tiah US Ramdang Vuanci Mike Pompeo nih a chim.\n“An kahning, an hriamnam hmanmi, mah kah khawhnak dingah thiam a herhmi pawl le sungtthoh thawngthanhmi pawl ttha tein kan ruah chih dih hnu ah Iran ralkap nih an kahmi si kan tinak si. Pawngkam tapung luklak nih cun kahnak hriamnam zong an ngei lo i an thiamnak zong nih a tlinh lo,” tiah a chim.\nUS cozah rianttuan pakhat nih, “kan hnu zarh i Iran nih zinaan phor tilawng a kah tlawmpal ahkhan a hmun ah kan thlahmi drone MQ9 Reaper zong an kah,” tiah a chim ve. — Fox News


𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡; – The Cherry Par\n𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡;\n𝐄𝐔 𝐧𝐢𝐡 𝐑𝐚𝐥𝐡𝐫𝐚𝐧𝐠 𝐑𝐚𝐥𝐤𝐚𝐩 𝐜𝐮𝐧𝐠𝐚𝐡 𝐏𝐡𝐢𝐡𝐤𝐡𝐚𝐫𝐧𝐚𝐤 𝐭𝐮𝐚𝐡 𝐚𝐧 𝐭𝐢𝐦𝐡; 𝐌𝐲𝐚𝐧𝐦𝐚𝐫 𝐀𝐜𝐭𝐢𝐯𝐢𝐬𝐭𝐬 𝐩𝐚𝐰𝐥 𝐧𝐢𝐡 𝐃𝐮𝐡𝐥𝐨𝐧𝐚𝐤 𝐋𝐚𝐧𝐠𝐡𝐭𝐞𝐫𝐧𝐚𝐤 𝐋𝐚𝐦𝐭𝐡𝐚𝐫 𝐚𝐧 𝐊𝐚𝐰𝐥 𝐕𝐞\n“Mipi an thahmi hna hi intuar awk tha ti lo tiangin an tam cang. Cucaah cun an cung i phihkharnak tuah lo awk a that lo nak hi a si,” tiah EU ramhawi he Brussels ah tonnak ngei dingin a kalmi German Foreign Minister Heiko Maas nih a chim. Tutan i dantat dingin minung 11 kan thimmi hna an min hi kan meeting a dih hnu ah kan vun langhter te lai, tiah EU foreign policy chief Josep Borrell nih a chim. Nawllak hnu ah EU nih ralhrang ralkap hna cung i a faakbikmi dantatnak a si. Cun Myanmar Armed Force a dirhtohtu company pawl zong an cungah phihkharnak tuah dingin EU nih timhlamhnak an ngai rih.\n“Zahhngallo tuk lehpek in nuhrincovo a buartu dah ti lo cu, Myanmar mipi an cung hrimhrim ah dantatnak tuah hi kan duh hrimhrim mi a si lo,” tiah Maas nih a chim. “A herh caan te lawngah pei thazaang kan hman ko cu” tiah ralhrang ralkap lei nih an chim. Buaibainak zoh tikah mipi nih ralkap uknak lei kirthan a duh in an duh ti hrimhrim lo, ti hi fiangtuk in a lang. Mawtaw Horns, Kahnak, Nawllaknak in thlakhat a sinak camtuak langhter in Yangon khuapi ah mawtaw peppep (horn) cu hmunkip in an awnter cio hna. Mindat khua, Chin State ah cun an barzar hmaika i hmunhma a lawngkaangmi ah posters pawl tor le cheng in an tar lulh hna. An tarmi cu “Ralkap Uknak ai Rawk Hrimhrim lai” ti a si.\n𝐒𝐨𝐮𝐭𝐞𝐚𝐬𝐭 𝐀𝐬𝐢𝐚𝐧 𝐃𝐢𝐩𝐥𝐨𝐦𝐚𝐭𝐬 𝐳𝐨𝐧𝐠 𝐚𝐧 𝐢 𝐫𝐢𝐚𝐧 𝐚𝐧 𝐢 𝐡𝐧𝐚𝐰𝐡 𝐧𝐠𝐚𝐢 𝐜𝐚𝐧𝐠. 2020 Nov. election ah dehhlennak a um, cucaah thimnak kan tuah than lai, tiin ralhrang ralkap lei nih an chim. Khat le khat kongah caan saupi i thlak lo in a ummi Asian raminnpa pawl zong cu a tu cu an vun holh ngai ve cang hna. ASEAN kong a ranak in ceihhmai ti dingin Singapore Foreign Minister Vivian Balakrishnan cu Monday ah Brunei a tlawng lai. Cu hnu cun Malaysia le Indonesia lei a vung tlawng rih lai, tiah theih a si.\n“Myanmar ralhrang ralkap nih mipi cung i fahnak a tuahmi hi a lau bakin ka lau ko cang. Cucaah, democracy lei ah i mer than dingin ka duhpiak hna” tiin Singapore deputy prime minister Heng Swee Keat nih a chim. Myanmar ralhrang ralkap nih a rammi cung i tuahsernak thatlo a ngeihmi hi a ram caah ningzak thil a si, tiin Singapore nih a chim.\nMizaraan thuam in ai thuammi minung nih a liamcia 3 ah khan BBC thawnglatu pakhat Myanmar ah an tlaih i, Monday cun an chuah than cang. BBC thawnglatu cu Aung Thura a si i, Firday ah khan Mizzima thawnglatu pakhat he an tlaih hna, tiah theih a si.\nAustralia business consultants 2 zong Myanmar chuahtaak an i timh lio pi ah an tlaih hna; a ruang bel theih a si lo. Hi hna 2 nih Consular rian a bawmtu an si, tiah Australian foreign ministry nih a chim. Suu Kyi i a economic adviser a si mi Australia pa Sean Turnell zong kan hnung thla ah khan an tlaih. An tlaihmi minung 2000 lenglo lakah ai tel ve i, zeibantuk a hmuh (case) set in taza cuai a si zong an langhter lo. “Nifatinte hi e zeitikah dah ka phone a vun onh lai i, ‘inn lei ka hung tin lio pi a si e’ tiin na thawngpang ka theih lai, ti lawng ka hngak ko e. Cu bantuk ni le caan cu a rauhhlan ah um kho hram seh, tiin thla ka cam. A tutiang ah cun thatein le upatnak te he an in zohkhenh lai, tiah ka ruah” tiin a thaisungnu Ha Vu nih a chim. Credit: Chelsea Bawi\n← Zualko: Nu Siang Hnem Mawi Nih Mual A Kan Liam Tak Ee\nDr. Sui Hingz: A Rauh Hlan Ah SAC Ralkap Nih Zeidah Tuah A Timh Lai? →


Champion League zuamnak ah Ronaldo nih a ngeih mi record cu khuaruahhar a si ko – LAICOMM\nChampion League zuamnak ah Ronaldo nih a ngeih mi record cu khuaruahhar a si ko\nPosted By: CHIN TECH October 4, 2019\nPortugal le Juventus hmaikal Cristiano Ronaldo cu UCL Man tiah mipi nih cohlan mi zong a si. Champions League laksawng zong voi 5 tiang a la kho mi a si pin ah Champion Leauge tuanbia ah champion a la kho bik zaanglek zong a si. A luancia Liverkusin he puai zong ah Ronaldo nih Juventus caah goal 1 a thun khawh caah tubantuk in Champions League ah record thar a tial than khawh nak cu a si.\nJuventus le Liverkusin zuamnak puai ah Juventus nih goal 3 in an rak tei hna.Mah puai ah Ronaldo zong record thar a hmu than. Ronaldo cu Champions Leauge ah puai(102) tiang a celh mi zaanglek a si ve cang. Spain goal bawh hlun a si mi Casilas nih a ngeih mi record cu lonh in Champions League ah teinak tambik a hmumi zaanglek a rak si tiah theih a si.\nLiverkusin he puai i goal a thun hnu ah Champions League ah Roanldo nih goal a thun khawh mi club(33) tiang a rak phan cang tiah theih asi. Cucaah Ronaldo cu Real zaanglek hlun a si mi Casilas he an record a tluk tiah theih a si.Cun Ronaldo cu Champions League zuamnak ah kum 14 tiang pehtlai in goal a thun kho mi zaanglek a si caah amah i zuam cawhtu tha Messi he an record ah an um ti tiah theih a si. Champions League zong voi 5 tiang a la kho mi Ronaldo cu Champions Leauge zuam nak ah King kan ti ah cun kan palh theng lai lo.


Nafa thinhunchia tantrum a ngeih caah na lungre a thei maw ? – Hakha Cherry\nNafa thinhunchia tantrum a ngeih caah na lungre a thei maw ?\nCheukhat ngakchia cu an duhmi hauh i peklo, unau thil hrawmduhlo, an thil cheuhduhlo tbk ah an thin a hung i an au an kio, vawlei ah an i bual i an tap. Thilvialte an hlonh an chuih, cheukhat cu an mah le an mah an i tu an i su, pawngkam aum mi poh an nam hna nulepa an thong hna an velh hna, mah bantuk ziaza a ngeimi cu thinhun luan/ thinhunchia tiin ka leh, “tantrum” tiah mirang nih an ti.\nNu le pa caah lungdong sivaang ngaingai a si theo. Misin umkal lengchuah tibantuk le dawrkal tibantuk ah ningzahnak, aipuannak le thinhun i sum kawhlonak tiang achuah pi i fa le cung ah faklak in kuttlaknak tiang achuahpi i ahar taktak.\nCu ziaza a ngai mi ngakchia nulepa caah cun rianhar taktak a si. Hi bantuk zia hi kum 1 in kum 4 karlak ah hin a tam duh ngaingai mi asi tiah hlathlai tu nih an chim. Hiti ti tikah kum 4 cung zongah a um kho thiamthiam ve ko.\nFa le cu a ho nulepa hmanh nih ziaza tha ngei hna sehlaw duhnung mi le mithmaitha a kan petu si hna seh ti cu kan duh dih. Nafa a tu bantuk ziaza a ngeih a si ahcun remhnak lam a um. Asinain na lung a sau i na thin a fual a hau. Laimi ngakchia chung zongah hin tampi mah bantuk ahmangmi ka hmuh hna. Cutikah, nu le pa nih a zohkhenning kan thiam lo caah mah le mah i hremnak a chuak tawn.\nNgakchia hi an ngakchiat caah zeihmanh an thei lo, an lung a fim rih lo tiin laituak in kan tuak tawn lengmang mi nih luannak achuahpi. Ngakchia lei thiamsang hlethlaitu nih cun kan pawchung an um lio hin an lung a fim i thil an thei cang tiah an ti.\nAn lung cu a fim. Thil an thei ko. An duhmi an chimthiam lo le an holh khawh rih lo lawng a si.\nNulepa nih kan i palhnak hrampi phunkhat cu; pek loding an caah athalo tiah hngalh ko nain nulepa karlak ah lungrualnak um lo in pakhat le pakhat ri kan chiah mi i lawnh kha asi.Alungfim rih lo, ngakchia a si, pe ko khah! an hauh mi cu pee hen a lungfim tikah amah tein a theih te ko lai. Tahter hlah! a ngamnak ding a si ahcun pe ko tbk in ti le nu le asiloah pa le/ pilepu tbk nih rak aukhanh kha a si.\nMah ti kan mah le kan mah kan i doh mi kha na fa nih a theidih ve tikah, ka tahpoh ahcun an ka pek ko lai, mah ti ka tuah ahcun an ka hlemh ko lai tibantuk kha an theih dih. Nu le pa nih mahbantuk aukhanh thiltuah kha kan hmang ngaingai tikah kan mah le kan mah harnak kan i pek tawnnak a si theu.A thalo ti na theih ko mi kha chikhat a ttah ngamnak ding, a buai daihnak ding caah na pek peng na tuahpiak peng a si ahcun nangmah lila nih a nun na hrawh a si ko.\nPakhat te chim ka duh mi cu, nafa a ttah ruang ah a thi bal lai lo cucu a dikmi asi.Na chiah piak mi dingrep ruang ah a tah asi ah cun cucu a caah thiltha a si i, cu nih cun nulepa cung ah lungfahnak le ralchiatnak zong a pe hlei lai lo. Azat tik poh ah a mah tein a din te ko lai. Asi nain angam tik ah tha tein na hlemh cu a hau tthan lai. Chun nitlak tah cu a ho hmanh nih huam asilo.\nKumkhat in kumhnih tiang hrawng an si ah hin fa le zohkhen hi ahar bik caan asi. An thinlung nih aduh mi kha tha tein holh in an chim thiam taktak rihlo tik ah an buaibai bik lio caan te asi. Kumthum a cung an si i thinhunchia an ngei peng rih asi ah cun nulepa nih i biatak ahau cang. A ruang cu thinhuan thalo sawhsawh silo in hngakchia nih an i chuahpi mi thinlung lei zawtnak ” autism” tiah mirang nih an auh cucu zawtnak zong cu ngeihkawh asi caah sibawi sin asilo ah ngakchia zohkhenhnak le ah nan kal i hlathlainak nan tuah ahau. Autism kong zong ka rak ttial tthan te lai.\nNafa nih thinhun thalo a ngeih mi a ziaza hi i remh seh ti na duh bak a si ahcun atanglei bantuk hin tuah law a dang hrimhrim lai. Ka ttialcang bantuk in a caan na ngan i na lung a sau cu a hau ve lai. ( Asau caah ka peh tthan lai)\nPs: Keimah cu Australia ah Cer 3 le Dep of Early Childhood Education ka dih i ngakchia zohkhennak ah kum6 deng ka ttuan cuahmah lio asi pinah keimah pumpak in fa zong a ngei mi ka si caah ka hmuh ton mi chung in Laimi caah a thahnem lai ti ruahchannak he ka ttial mi asi. A peh rak rel tthan te uh.Zing T Thluai\nNingcang loin thil a um ti an ruah caah U Soe Maung nih (Supreme Court) ah UEC le Acozah nawlngeitu cu taza a cuai hna.


A tha tak tak, USA um chinmi nih rel hrim hrim ding, Rel hnuah tuah i zuam ding\nZeiruangah USA ah Covid-19 zawtnak in kan zawt tlukin thihlohnak kan tong tuk lo ?\n(1) Pathian hupphennak le zangfahnak ruang ah asi. (2) USA um Chin miphun hi kum 65 cung milu hi an tlawm tuk. (3) Nai le tutan Covid-19 zawtnak in azaw mi hna tam-u hi an ngandamnak a thami an tam , cun kum 55 tang an tam caah asi.\n(4) An mah le mah zohkhen an thiam le ngandamnak lei nih zulhding tete an timi an zulh thiam caah asi.\nKan tuah a herh rihmi pawl\n(1) Covid-19 zawtnak in azawmi an um rih, pakhat le pakhat zeimawzat ichawnh asi rih caah pakhat le pakhat ilenkai tuk rih lo ding. (2) A voihnihnak pulrai hi a um kho men tiin thawngpang a um caah tuan deuh bantukin daitlang lo ding.\n(3) Chin miphun chungah ngandamnak lei a tha lomi le kum upa hna hi ahleice in kilven thiam rih ding. Avoihnihnak pulrai nih a kan den sual than zongah an luatnak caah biatak tein thlacam le kilven thiam an hau. (4) Kut itawl lengmang ding, mibu lakah umkal tikah hmaihuh ihuh ding kan herh rih.\nA donghnak ah tial ka duhmi cu nizan ah covid-19 zawtnak in azaw i a damka nu nih a ka chimhmi bia hi asi. “ Kawlram ah Malaria zawtnak , USA ah flu zawtnak tibantukin zawtnak zeimawzat in ka zaw bal cang, nain tutan Covid-19 zawtnak nih a ka den cu a celh bak ka celh lo, a pin taktak khi asi, ka thi cang ko lai tiin ka ruah nain Pathian dawtnak thawngin ka dam than”.\nHi Covid-19 zawtnak hi capo men asi lo, cheukhat caah cun taksa fah men hrawng lawng zong asi kho men ko nain cheukhat caah cun thihnak le nunnak ramri ah an phan kho ve. Cucaah hi covid-19 zawtnak hi daitlang awk a tha bak lomi asi. Kawl holh in cun ahtinte awk a tha lo. Credit- Salai Z.T Lian\nBe the first to comment on "A tha tak tak, USA um chinmi nih rel hrim hrim ding, Rel hnuah tuah i zuam ding"


Breaking News: Cinkhua khuami Hakha khuasa Pu Hleih Nawn nih Hakha ah Mawtaw eksidentnak in mual a kan liam taak – Chin World News Evening\nBreaking News: Cinkhua khuami Hakha khuasa Pu Hleih Nawn nih Hakha ah Mawtaw eksidentnak in mual a kan liam taak\nFebruary 23, 2021 Salai Van Chin News\nBreaking News: Hakha,Mie peng, Cinkhua khuami Hakha khuasa Pu Hleih Nawn nih tu zing suimilam 11:00 tluk hrawngah Hakha Car Gate pawng ah Mawtaw cangsual nak in mual a kan liam tak.\n“Thil um tu ning cu hi ti hin a si, lamkam ah mawtaw a dir ter i amah cu a zun a zung i cu ti cun mawtaw nih cun a nenh cu a si, mawtaw hnu lei hin mi pakhat khat nih nam hna seh law a dawh tiah, mipakhat nih a chim.” Source: Chin Post\nRev. NC Thawng Tha Thang hruainak in MCYA mino 5000 renglo nih Ralkap uknak duhlo lamzawh. Yangon khualipi ah Rev. NC Thawng Tha Thang hruainak in Myanmar Christian Youth Alliance (MCYA) mino 5000 renglo nih 22-2-2021 ah Ralkap uknak duhlo langhter in lam an zawh, tiah kan theih.\n“Atu MCYA hi keimah nih ka hruai hna lio a si. Myanmar ramchung um Khrihfabu kip aa fonh mi Mino Bu pakhat a si. Nihin hi Myanmar Plazza in US Embassy tiang lam kan zawh lai ka ti nain, US ralkap an phiat ruang ah Singapore Embassy lei tu ah kan kal. US Embassy zong lam an hon bak in kan pehzulh than lai. Ca kan chiah mi zong leh ding in bia an kan tiam cang,” tiah Rev. NC Thawng Tha Thang nih The Hakha Times ah a chim.\nA peh rih mi cu, “Pathian cu dinfelnak a tanh mi a si. Min Aung Hlaing nih nawlngeihnak a fir in a fir mi le dinlonak in a tuah mi thil cu mizapi nih kan hmuh ko ca ah kan doh ngam cio awk a si. Bible chung zong ah CDM a tuah mi tampi kan hmuh ko hna. Amah belte, Cozah riantuantu ca ahcun challenge a kan tuahtu taktak a si lai i an ca ah a har ngaingai ko lai. Asinain, anmah Cozah riantuantu hna hi kan bochan bik mi an si ko i mizapi zong nih dirpi peng hna usih,” ti zong a chim fawn.\nTutan Ralkap nih nawlngeihnak a laak a voi 3nak, Myanmar ramchung ah Khrihfa Biaknaklei upa hna, mino hna, Kawl biaknak, siseh, biaknak dangdang, Ramkheel party le Ramriantuan (politicians) hna lawng si loin, a bik in Cozah riantuantu le rammi mizapi nih lungrual taktak in CDM cawlcanghnak ah an luut hna. Source: The Hakha Times\nFalam Cozah zung rianṭuantu a thli tein zung an kai ko rih-VIDEO


US Um Laimi/Chinmi Nih Theih A Herh Taktak Mi. Covid-19 Ruangah US Ramchung A Tlung Dingmi Thiam Sang Hna Nih Thanhnak An Tuah Mi – Chin World News Evening\nMarch 12, 2020 March 12, 2020 Salai Van World News\nUS Um Laimi/Chinmi Nih Theih A Herh Taktak Mi. Covid-19 Ruangah US Ramchung A Tlung Dingmi Thiam Sang Hna Nih Thanhnak An Tuah Mi: Khah ralrin taktak kan herh cang, kan dirhmun nikhat hnu nikhat in tthat lei si loin chiat lei tu a panh chin lengmang cang. Cucaah daithlan awk kan ttha ti lo. Jusisdictions nih thanhnak an tuahmi ah US ramchung states 38 ah Corona Virus hi an hmuh cang. Atu nak in a karh chin rih lai caah US ramchung hi zawtnak a tambik le a karh bikmi si te lai,”tiah ruah asi.\nCu bantuk dirhmun a phan sual lai timi an phan caah sianginn tampi an khar i, abuu in umnak hmun zong an khar rih. Cun, hngakchia zohkhanhnak Childcare centers hna tiangin an khar lai caah nu le pa rianttuan thiam loin um caan a phan te lai. Cu lawng si loin rianttuannak company tampi ah rianttuantu an bau te lai i, rian zong tampi an dinh tak te lai. Mi tampi umnak hmun paoh an khar lai caah tthutdirnak caah harnak a chuak sual te lai timi hi an phan ngaingai mi pakhat si. Cu bantuk cun Public School siangiin le Private sianginn hna zong an khar cuahmah lai. Um kalnak bus hna zong voidang bantukin an kal um ti hna lai lo. Nursing home tampi an khar cang i, atu zongah khar rih lomi an khar tthan hna lai. Cu cu a poi bikmi asi.\nCu pin ah Khrihfa mi hna Pathian kan thangtthatnak hmun Biakinn hna tiangin an khar len cang. Zapi um kalnak hmun paohpaoh nikhat hnu nikhat in an khar cang lai. Publice office hna zong an khar lai i, Airport hna zong an khar lai,”tiah zumh asi. Event tampi hna zong an cancel dih cang i, Baseket ball game celhnak hna tiangin an cancel cang hna. Hi tlukin ralrinnak a um ko hnu zongah hi Corona Virus zawtnak hi a karh lai i, siizung rianttuantu hna caah rian har le thinphang taktak si lai. Cu hnu ah anmah Nurse lila zong an i chawnh lai i, hi Covid 19 zawtnak nih hin US minung tampi nunnak a liam lai i, minung tampi nih hi zawtnak an ngei kho. Atu bantukin a kal ko ahcun tiah” CDC Covid-19 lei nih thanhnak an tuah. An ttih khunnak a ruang cu hi zawtnak damhnak ding caah zeibantuk sii hmanh an siam kho rih lo. Cun, pakhat le pakhat i chonh khawh lo nak sii zong an siam khawh rih lomi hi si bik.\nA ttha bikin ralrinnak cu mi zapi um kalnak ah kal lo le um lo i zuam. Cun, nangmah hrimhrim kha thianghlim tein um khawh peng i zuam. Sianginn kai lo ding an in ti hna ahcun Library zongah kal loin inn te ah um khawh peng i zuam. Gym zongah kal rih lo a ttha. Rianttuanmi kan si ahcun kan rianttuannak hmun zongah ralrin taktak in um kan hau. Rian zong dinh chung awk a tthat ahcun i dinh chung rih ding asi. Cu bantuk cun cheukhat company cu rianttuantu hna nih an chuah tak te lai i, minung tampi an herh te lai. Hlawh tampi an in kamh te lai i, ralrin taktak a hau te lai. Ref: CDC& CCN


490. BETHANY A TLAWNG ~ Chin Mission Church\n490. BETHANY A TLAWNG\n1. Kan Bawipa Be-tha-ny a tlawn lioah, Milung thin dawtnak in a khat, Kan Bawipa Be-tha-ny a tlawn lioah, Nunnak bia nih milung a hlauh.\nCHO: Kan Bawipa Be-tha-ny a rak tlawn lio caan cu, Lung-lawmhnak caan sung a rak si, Innka kaupi’n hung u, atu lut seh, A dawtnak zungzal in a hmun, a dawtnak zungzal a hmun, A dawtnak zungzal a hmun, Innka kaupi’n hung u, Atu lut seh, A dawtnak zungzal in a hmun.\n2. Kan Bawipa Be-tha-ny a tlawn lioah, Lunglawmh rawldanghnak puai an tuah, Kan Bawipa Be-tha-ny a tlawn lioah, A aw nih mithi a thawhter.\n3. Kan Bawipa Be-tha-ny a tlawn lioah, Mi thinlung ah daihnak a khat, Kan Bawipa Be-tha-ny a tlawn lioah, Zumhnak in hla dawh cu an sa.\n4. Kan Bawipa Be-tha-ny a tlawn lioah, Zumhnak fekbik cu a rak lang, Kan Bawipa Be-tha-ny a tlawn lioah, Sui luchin le vailam an ceu.


Covid-19 ruangah hitluk lungrethei I um lio ah Shan State Nam San ahmat (9) ah thlichia ahrang i inn tampi an rawk - Khuaruah Har News\nKan vawleicung thawngpang ngai hi ruah lengmang ah lungdong taktak kan si cang. Nichiar tein thawngpang ttha theih awk a um kho ti lo, thihnak thawngpang, accidentnak thawngpang, lainawnnak thawngpang le kahdohnak thawngpang in akhat dih cang.\nCovid-19 ruang hitluk vawleipi lungrethei in a um cuahmah lioah Shan State thlanglei kam Nam San ahmat (9) khaute hrawng cu thlichia nih faktuk in a tthuat hna caah inn tampi an rawk. Thlichia a hrang hi tunai te suimilam 3:30pm hrawng ah khan a si tiah theih a si.\nNam San myo inn 100 leng umnak ahmat (9) hrawnghrang cu faktuk in ahrang ruang cheu thum cheu hnih tluk hrawng cu an inn a rawk dih tiah theih a si. Thingkung tiang tamtuk a tlu tiah nawlngeitu lei nihcun an chim. Hmanh sehlaw vantthat ah minung ai hliammi le a thi mi cu an um lo.\nMinung thi cu an um lo nain Nam San myo ahmat (9) hrawng cu an khu ning tiawk in an inn a rawk dih tiah U Nay Zaw Nain nih cun a chim. Nam San myo hi zinglei ahcun ni alinsa taktak ko nain zanlei sangah ruahlopi khin thlichia nih arak den hna hi asi.\nMah thlichia hrangmi ruang ah hin Shan State, Nam San myo ah khuasa mi Yangon United Nation bawlung chuih thiam minthang Kaw Zin Oo inn zawng a rawk chih ve tiah theih asi. Kan vawleicung thawngpang hi ah chia chin lengmang hna ngam lungdai tein um awk kan ttha hrim ti lo.\nNufa hna cu Lo ankal nak Tek nih atlak hna I afap te anunnak aliam\nMipa Pakhat Nih A Daling Nu DATE Ding In A sawm I A Duh Lo Ruang Fak Tak Tak In A Velh\nCovid-19 boruak lio thihnak vun tawn cu chungkhar hmanh nih aruak an naih nam a si lo\nMawlamyinemyo Tanlwin tiva ah Mipa Pakhat A Tla I A Nunnak A Liam


Kawl Ralkap Nih Sualnak Ngei lo Rakhine Khuami Minung 5 An Tlaihmi Hna Cu Fak Tuk In An Hrem Hna Ruangah Ralkap Minung 3 Taza An Cuai Hna – Chin World News Evening\nKawl Ralkap Nih Sualnak Ngei lo Rakhine Khuami Minung 5 An Tlaihmi Hna Cu Fak Tuk In An Hrem Hna Ruangah Ralkap Minung 3 Taza An Cuai Hna\nJuly 30, 2020 Salai Van Myanmar News\nMyanmar ram Cozah Ralkap le AA hriamtlai hna ikahdohnak ah khuami Minung 5 nih AA hriamtlai an bawmh hna, pehtlaihnak an ngei tiah Rakhine miphun sualnak ngei lo khuami Minung 5 hna he Pehtlai in Kawl Ralkap Minung 3 tazacuai an si. Hlathlainak an tuah chuahmah lio hna a si tiah Kan theih. Khuami sualnak ngei lo an tlaihmi hna an tlawm ti lo. 2020 chung lawngah Minung 100 deng hrawng an si cang.\nMyanmar ram Cozah Ralkap Minung 3 hlathlainak an tuahmi hna cu, Ralbawi Minung 2 le an kuttang ah a ummi Ralkap pakhat an si. An 3 in August thla Ni 5 ah biaceih zung ah tonṭhan ding an si tiah kan theih. Cozah Ralkap nih Minung 5 lawng an tlaihmi hna a si lo. April thla 16 ah sualnak ngei lo Khuami Minung 38 zong an rak tlaih cang hna.\nCucaah atu bantukin an khuami an tlaihmi hna an hrem hna timi cu Cozah Ralkap nih ṭuanvo an lak lai. Hi ṭuanvo an lakdingmi he sualnak a ngeimi cu Ralkap in dinhter maw asiloah dantat tibantuk pek an si lai tiah Cozah Ralkap chimphuannak nawl a ngeitu nih RFA ah a chim.\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Asinain minung kan ti cu tlamtlin lonak tete zong a kho mi a si caah thawngpang kan ṭialmi kan palhnak a um cun theihter khawh peng kan si. Cun, pehtlaihnak tuah duhmi nih J Vanduhthar Lahnin ah pehtlaih khawh peng kan si. Mipi sinah thawngpang thlazamh na duhmi um cun zeitik caan paoh kan i thlahzamh piak khawh zungzal hna. Kan ca a kan rel piaktu nan dihlak cungah kan ilawm. Upatnak he-Admin\nNRPC Nih CNF/A Bawmhnak Ks-7500000 An Pekmi Hna Kongah NRPC Nih Cathanh An Chuah Hnawhmi Hna Cu A Poi Taktak\nKa Farnu Awṭha Van Hlei Sung A Celh Ve Hrim Lo A Caṭialmi Hi Rel Cio Hna Usih-VIDEO


Thantlang Peng I Rak Tlaihmi Kum 5 Thongtla Ding Bengali Nu Pahnih Cu Thongtla Luatdaihnak Pekmi Ah An I Tel Ve – THE CHINLAND POST\nThantlang Peng I Rak Tlaihmi Kum 5 Thongtla Ding Bengali Nu Pahnih Cu Thongtla Luatdaihnak Pekmi Ah An I Tel Ve\nSalai Elvis| 2018 April 21| Kawlram President nawlpek nakin April 17 ah thongtla minung 8490 luatdaihnak pekmi hna chung ah Thantlang peng CNA Camp in rak kuatmi Bengali nu pahnih cu Kalay thonginn chungin luatdaihnak an hmu ve. Cu ruang ah April 20 ni ah an umnak Mizoram lei ah an kuat cang hna tiah thawng ka theih.\n2018 April 20 zanlei sumilam 3 :45 ah Falam peng Rihkhawdar lei in cozah rianngeitu hna nih an umnak ram lei ah a tu bantuk in an kuat hna hi a si.\nHi hna pahnih cu kum 18 le 19 minung an si i Kalay thonginn in Hakha lah-wah-kah lutlai chang Pu Tum Thang le a hawile nih Rihkhawdar lei ah an rak thlah hna i a tu bantuk in tuanvo ngeitu penguk bawi, palek, lah-wah-kah, sangchung khuabawi hna le Zokhawthar Mizoram lei in tuanvo ngeitu khuabawi hna sin ah pekchanhnak le i kuatnak an ngeih hna.\n“President U Win Myint nawlpek in thongtla a luatmi ah aa tel vemi Bengali nu pahnih hi Kalay thonginn ah kum 5 tla ding in biakhiahpiak an si cang. Asinain thong kum 5 tla ding an si ko nain thlahnih tluk lawng an tlak caah an va a tha tuk” tiah Hakha peng lah-wah-kah pakhat nih The Chinland Post ah a chim.\nCNA ralkap nih Bengali minung pali cu February 6, Tio hlei an tan lio ah an tlaih hna. CNA ralkap nih February 13, suimilam 2:00 ah Thantlang penguk palek zung ah an rak ap hna. Penguk zung nih palek sakhaan ah an kan ap than. Dengteo in ahmuh tuah awk a that lo caah lah-wah-kah ah an ap than hna. Lah-wah-kah nih ramkulh sin ah atu hi zeitindah an tuah lai timi nawl an hal hna hnu ah atu bantuk in Kalay thonginn ah an kuatnak hna hi a si. Bengali minung pali an tlaihmi hna lakah pa pahnih cu Rakhine ramthen, Maungtaw peng in thil zuar le Nu pahnih cu Mizoram Aizawl in sin um veve an si. Hi hna pali cu kum 18 le 19 minung an si tiah Thantlang palek zung cazin ning in theih a si.\nCNA ralkap nih Tio ah an rak tlaihmi hna Bengali pali\nHi lio ah pa pahnih (Mawngtaw peng) le nu pa hnih (Aizawl ah sin um rian a tuan mi) rak tlaih an si i pa pahnih cu an luat le luat lo theih a si rih lo.\nRef: IPRD Rihkhawdar/ TCP Newspaper Feb,22, 2018\nHika link ahhin CNA nih an rak tlaih hna nak, Thantlang penguk zung nih Kalay thonginn ah an rak kuatnak hna kong thawngpang relchap khawh a si.\nPrevious Hakhathar Kat-ta-ya Phahding Bawmhnak Pekmi Nihin Tiang Riantuannak Thawk Lo In An Chiah Sawhsawh\nNext Tuzan Hakha Show Ah David Lai, Jenevy Sui, Lal Din Thari, Van Siang Mang Le Hlasakthiam Tampi Hla An Sa Lai


Covid-19 Raikham Sii Voi 90 Aa Chun – Chintanbo\nApril 4, 2022 admin THEIHTLEI 0\nGermany rammi pa pakhat cu Covid kham sii chunhnak lehhmah zuar duh ah Covid 19 raikham sii voi 90 tiang aa chun. A mah hi kum 60 asi. Voi 90 tiang aa chunh caah a cung ah zeital that lonak a chuak maw chuak lo timi an thei kho rih lo.\nHi aa chunhnak hi nai te lawng ah an theih i cu an theihnak hmanh cu ni hnih cung a peh in aa chunh caah an theih. Germany rammi pawl hi Covid 19 raikham sii chunh a duh lomi an tam ngai tiah an chim. Asinain sii chunhnak lehmah vaccine passport cu lengchuah le kal um nak ah a herhmi si caah a tu bantuk in a deu an cawknak asi tiah an chim.\nMalaysia zong ah raikham sii chunhnak lehhmah certificate a deu hi an tuah theo. A luan cia thla zeimaw zat zong ah Sekhan Clinic pakhat nih lehhmah a deu an chuah caah tlaihkhih le dantatnak an rak tong. Cherhchan: Daily Mail & Malay Mail\nKahdoh nak thawngpang. Kawkareik peng Taungkyarinn khua palek sakhaan le sianginn i umhmun khuar Council ralhraang hna cu KNLA phukomh nih an kah hna i an laak Karen ramkulh, Taungkyarinn khua palel sakhan le sianginn ah umhmun a khuar mi Council ralhraang hna cu April 4 zaanlei ah KNLA le tangti phukomh nih an kah hna i an umnak an laak.\nPalek sakhaan cu an khangh tiah thawng kan theih. Taunglyarin palek sakhaan cu a kaang dih i a pawngkam le sianginn pawngkam ah Council ralhraang ruak an um tiah tualchung mi nih an chim. Taungkyarinn palek sakhaan lawng siloin hmundang zong an laak nain humhimnak ruah ah kan langhter lo tiah KNLA tangti phukomh in pakhat nih a chim.\nTaungkyarin palek sakhaan le sianginn i a um mi ralhraang hna cu KNLA nih an kah hna lio ah Kawkareik ralhraang hna nih hriamngan in an rak kah bawmh hna ca ah hriamngan kuan cu Taingkyarinn khuachung ah tla in a puah ca ah khuami in cheukhat a rawk. Nihin Taungkyarinn palek sakhaan kahdohnak he pehtlai in KNU nih phunglut in thanhnak a tiah rih lo.\nKaren ramkulh ah council ralhrang, BGF le KNLA, BPLA phukomh kar kahdohnak a chuak, ralhraang le BGF in 7 an thi i hriamnam zong an laak. Karen ramkulh ah nihin zaanlei suimilaam 1:00 ah Council ralhraang, BGF le KNLA, BPLA phukomh kar kahdohnak a chuak i ralhraang le BGF in 7 an thi, hriamnam zong kan lak tiah BPLA nih an thanh. Ref: Khit Thit Media


Ralkap hi an mawhlonak tete a um ve tiah ka hmuh i ka zumh - TIMES OF CHIN NEWS\nRalkap hi an mawhlonak tete a um ve tiah ka hmuh i ka zumh\nMyanmar politics kong hi ka thei tuk lo i ka holh tuk lem tawn lo, asinain duhzong duhlo zongah thil sining nih a vun kan nenh tikah vun dothlat lo awk a tha ve ti lo. Ca ka rel, kan pale mifim pawl bia le catialmi paohpaoh ka rel, ramchung mifim pawl chim mi le ka zoh dih ve, a hramthok ah cun ralkap hi an mawhlonak tete a um ve tiah ka hmuh i ka zumh, asinain cucu a rak si naisai lo timi kai fiang chin lengmang.\nMAH zong nih hin tih mi a ngeih ruangah aana a ting hi a rak si lem lo, bawi si nih a rak thawttuk caah le nawlngeitu bik si zungzal a rak duhtuk ruangah asi diam. Ai ruah ning ahcun Thailand bantuk in kan si ve lai, cuhlan Newin le Than Shwe bantuk si loin zalawnnak tampi ka pek ve hna lai i midang bantuk cu ka si lai lo, tiah ai tim. Asinain ai ruah ning a rak si naisai lo, CDM le bang khi cu a um lai cu chim lo a min hmanh a rak theih bal mi asi lai lo.\nMipi nih ai ruah lo ning tuk in phundang pi ah an i kuaih diam, kum 70 chung kan tuar cang i cuhlan bantuk in kirpi an kan timh Generation Z (chan donghnak) kan si cang thih tiang doh lawlaw ding asi cang, a hram in bongh lawlaw ding asi cang tiah an ti ve. Ahram thok ahcun mipi an lung fiang lakin a nemnak in ka chimh khawh ko hna lai tiin duhlonak langhtuk pawl cu ai zum ngai nain, thih tiang doh dingin an i tim diam ve mipi nih cun.\nAi chuah sual ve cang tikah 88 bantuk in hriam a vun hman taktak ve, asinain mipi nih lungdong an i tim naisai ti lo ai! Tuhi a thiamnak dong dih cikcek tiang in mipi hrocer ning le hrem ning a theih mi cu a dih nawn cang, ai ruah lo tuk hoi in mipi hi thiamnak le thil ti khawhnak an rak ngeituk hoi caah mipi hi meithal ti lo cun a chei a chei kho hna lo. Asinain a fiang ngai ko mi cu ai ti sual cang caah a dongh tiang cu thih ngam in a tang lawlaw cang lai. Mipi zong nih a dih tiang an tang lawlaw ve lai caah tuhi ral thawh awt ai tim ka lawng asi rih. Credit: Chelsea bawi


Breaking News: Trump Caah Thawngpang Thar Taktak – The Cherry Par\nBreaking News: Trump Caah Thawngpang Thar Taktak\nNovember 20, 2020 November 22, 2020 Cherry News\t0 Comments\nTrump caah Thangpang thar Taktak. Trump thlakhawhnak caah ziknawhmi $106 million an hmuh.\nGeorgia Secretary of State lutlai Brad Raffensperger cu $106M zik an nawh caah Joe Biden teinak an pek tiah thawng an zamh. Vote relthannak cu Republican cu an zohter than duh hna lo caah , cu ruangah thawngthanhnak an tuah khawh taktak lonak a si an ti Anrelthanmi zong a diklomi a si an ti. An bawi tuk cang lai hi mu. Youtube hi rak zohve a mak lawlaw cang lai.\nThawngpang Thar; Georgia cu nihinah thawngthanh a si cang lai. Ithimnak thawng teitu. Avuihnihnak an relthanmi ah Joe Biden nih a tei deuh caah, Trump Campaign pawl nih a vuihnihnak relthan dingin an ti hna. Avuikhatnak an zohnak ah Election tlaitu pa a rian in an dinhter cang.\nTrump nih Fiangte in kan zohdih hna lai, Tuah vaivek a chungril langdih in ti ko cang hi. Tamtuk te a dik lomi an tleihmi a um. Ruahawk pakhat a ummi cu Democratic party nih hi bantuk athiammi an hlanmi a um lai tiah nih a ti Kayleigh McEnany .\nAn relthanti sual zongah tiah memory card chungah hin Trump tanak in Joe Biden ta hi tamdeuh an chiahmi a si kho keimah ruahnak. Trump sihni pa (Rudy Giuliani) nih US ram state kipah vote firnak a um a ti cang hi. Obama lioa zongah an rak tuahnak cu Joe Biden nih Lihin vote tuahnak kan rak dirh cang tiah amah pumpak bak nih a chim. Atak a si lai, ai chimsual bak ko cang an ti. Michigan state pakhat lawng hmanh ah mithmuh kut tongh in a hmumi minung 220 renglo an um, chiatserh kan ngam an ti cang. USA ithimnak hi a fawi lailo, Democratic pawl an sualnak vialte hi a au cang lai caah sangdeuh ah a kai cang lai.\nCu relthannak cu zeitindah an rel lai ti a si ah cun, AUDIT in an mithut ai lo maw ti zohthan asi cang lai. Joe Biden an votemi kha computer in ID minthut le votenak i minthut ai lo maw ti an zohthan lai. Election phungning te in .5% nak tlawmdeuh teinak asi a siah cun relthan khawh asi timi phung an ngei a si caah. Na tha achia maw naisailo Pasal Teinak cu a ra lio, Teinak cu kanmah ta asi lai. Joe biden nih a tei sual zongah Joe Biden cu Vote 243 a si sai. Trump 232 a si ve lai. Afiang deuhvak rih lomi a si. Credit: Joseph Thawng Z Ting\n← Biden nih mee firnak organization an dirhnak kong thimnak hlan zarh hnih khat hrawngah a chimmi a hmu rih lomi nan um sual ah\nTrump Teinak Ca Ka Zumnak. →\nMuidawh Mya Thet Mon Caah Chungkhar Lungretheih In An Um, A Nunnak A Him Lai Lo An Phang Tuk\nKa lungfah nak van phuang ve taning\nKa dawt Van Nei Man, na caa tial mi cu Chin miphun tampi kan lungtha na der ter ko e\nRalkap Nawllak hnu in Nihin tiang i Tih a Nungbikmi Thahnawnnak a Tlun hnu in Duhlonak Langhternak kan Tuah chinchin lai, tiah Myanmar Activists pawl Bia an i Kam\nBreaking News; Hakha GTI sianginn thlang ah inn pakhat a kaang


Chim chia ro lo – Hakha Cherry\nChim chia ro lo\nChim chia ro lo, Aung San Suu Kyi khi thi sehlaw Kawlram nainganzi khi a ningpi in ralkap kut ah a tla colh ko lai. Atulio president U Win Myint nih a tlai kho bak lai lo. Min Ko Naing zong nih a kham kho hlei fawn lai lo. Cucaah thaizing kiptuh thimnak ah Kawlram nainganzi ralkap kut ah tlakter lo kha a biapi tuk hringhran. Tlakter lo khawh bak a si fawn i, tlakter khawh bak zong a si ve ṭhiamṭhiam fawn.\nKawlram nainganzi khi ralkap kut ah tla ti hlah seh ti a duhmi kan um. Tla ṭhan ko seh ti a duhmi an um bak ve. Cucu biatak tein an i pai. Biatak tein an i do fawn. Cucu atulio Kawlram kan dirhmun a si ko. A dang pawl khi cu an hei chim ve cio sawhsawh i si ko. Khi tluk an i paih lio le khi tluk an i doh lio i keimah vote ka pe u ti le kanmah vote kan pe u” ti cu nihchuak lei khi a si.\nA ngaingai tiah, Aung San Suu Kyi rak um hlah sehlaw, atulio Kawlram democracy timi khi a um bak lai lo dah. Cuti ka ti tikah 1988 lio i nunnak a peekmi siangngakchia pawl kha ka upat hna lo bia a si hrimhrim lo. Kha lio ahkhan Aung San Suu Kyi rak um ve hlah sehlaw, siangngakchia pawl lawngin nihin kan dirhmun kan phan kho lai lo ka ti duh. Aung San Suu Kyi thawng tein Kawlram democracy a phung men democracy timi khi Than Shwe le Khin Nyunt kut in kan laak khawhmi a si ko.Credit-Perhkalh\nCitizen University Theihternak:


Kyaw Htet Aung Zong Nih A Lungthli Bia A Hun Phuan Ve Cang A Thli Tein A Uar Tuk Ve Ko Hi Teh – Chin World News Evening\nDecember 4, 2019 Salai Van Hmuhning\nAtulio Myanmar Idol Season 4 zuamnak ah Host a ttuan liomi Kyaw Htet Aung nih a lungthli bia vun a phuan ve cang. A hlan ah cun Idol a zuammi hna lakah Benjamin Sum le Htet Inzali hi a rak uar bikmi hna an si tawn. Asinain a tu ah cun Esther Dawt Chin Sung tu a uar cang nak kong a vun phuan.\nTukum i judges a ttuanmi pawl ahmuh hna ning a chimmi cu” tukum Judges pawl cu Idol a zuammi pawl i thatnak lei zoh in bia an chim timi konghe pehtlaiin Judges aw i biakhiahmi cu a zuamtu pawl nih an theihthiam tuk hna nain mipi lei nih an theithiam lo. Voting in kalpi mi asi caah Judges pawl biachimmi hi biapi ngaingai. An chim rel sualmi zong tampi a um kho menmi asi. Tutan cu voting in a kalmi asi.\n“Tan Khun Kyaw a tlak cu kei zong ka khuaruahhar tuk hringhran. Asinain ka chim bia bang khan tutan cu a sakmi ttha tuk a thiam tuk keimah nih vote ka pek lo zongah a kai tthiamtthiam ko lai tiin mipi ruahnak le vote an pek lo ruangah asi khomi thil asi. Kanmah zong tluang tein an sak khawh caan ahcun Vote pek itimh lo caan kan ngei ve”\n” Idol a zuammi hna lakah ka duh bikmi hna cu Benjamin Sum le Htet Inzali an si zuamnak a si bangin thil a vun i thlen ve tikah kan duhmi zong ai thlen kho. Atu dirhmun ah cun Esther zong hi ka duh ngaingai. A lungthin diklak pek in hla a sak tawn ruangah duhtu a ngei chin lengmang in ka theih. Midang zong an thiam dih ve ko i pakhatkhat ttha ka ti ruangah midang an ttha lo ka tinak a si hrimhrim lo. Midang zong an ttha tuk ve ko. Moo Ler le Yaw Kee zong anmah thatnak le thiamnak a um i Aye Mya Phyo zong chim ding um lo tiangin a thiam vemi asi” tiah a ruahnak le a hmuhning a chim. Fashion


Tinhmi | Radio Veritas Asia\nSianghngakchia pa : “Father pa, zeiruangah dah Khrihfa na si?”\nFather pa : “Thawhthannak a um caah.”\nSianghngakchia pa : “Zeiruangah dah Catholic zumtu na si?”\nFather pa : “Bawipa Thisa a um caah.”\nA si. Bawipa Thisa (Eucharist) cu Bupi cawnpiaknak ah “Khrihfa nunnak a hramthawhnak le a sangbik” “source and summit of the Christian life” (ccc. 1324) tiin a langhter. Lamkaltu hna nih thawngthabia an phuan tikah Jesuh Khrih min in an phuan i miphun kip kha an rak cawnpiak hna. Cucu nihin ni tiang pehzulh in tuah mi a si.\nTipil petu Johan a cuarpar tan awk ah an kalpi lioah a pa Zachariah nih vancung mi phuanmi min “Johan na sak lai” (Lk 1:13) timi min ca in a tial hnu lawngah a holh khawh than kha kan hmuh (Lk1:64). Cucu Pathian tinhmi minung nih el khawh lo a sinak kha faing tein a langhter nak a si. Pathian duhnak kha hmai kan kal ter a si ahcun teinak le khuaawng tonnak a si. Mah duhnak lawng hmailei kan fonter hmasat a si ahcun sunghtlak nak a si.\nZachariah le a nupi Elizabeth cu kum upa ngai cang mi an si ko nain “kan fapa Johan nih kan zoh te seh,” timi lungput an ngei lo. Pathian nih a timhcia mi, a kawh cia mi an fapa duhnak tu kha tha tein a kilkawih piaktu an si. “Ngakchia cu a hung thang i thlarau in a thawngmi a si; Israel mi zapi sinah a hun i langh hlantiang thetse ram ah cun a um,” tiah Johan kong he pehtlai in kan hmuh khawh fawn (Lk 1:80).\nDawtmi nu le pa hna, nan fale kha zeibantuk pungsan in dah nan thithruai cio hna? Siangbawi cannak sianginn kai an i timh, an duh tikah nan thloh sual hna maw? “Fapa pakhat te lawng na si, kan nih kan hung upat tikah a kan zohkhenhtu an um lai lo, kal duh hlah,” tiah nan ti sual hna maw? “Fanu pakhat te lawng na si, Sister siding in kan in siang hrimhrim lo,” tiah nan ti sual hna maw? Ruat hmanh u!\nKa fapa fanu cu a hung upat tikah “engineer a si lai, doctor a si lai” timi tinhnak lawng kan ngeih sual a si ahcun “mah duhnak kha hmasabik ah a chia tu kan si sual lai.” Pathian nih kan fanu kan fapa hi zei lei kap in dah a auh ning a si timi theihhngalhnak kha kan ngeih hmasat a si ahcun Pathian duhnak kha hmai ah a chia hmasa kho tu kan si ko lai.\nJesuh Khrih nih: “Zei dang vialte nakin Pathian Pennak le zeidah tuah hna seh ti a kan duh timi kha biapi deuh in ruat u law thil dang vialte hna zong hi an pek thiamthiam ko hna lai,” (Matt 6:33) tiah a kan timi kha philh hna hlah u sih.


LAIMI US AH KAL AA TIM MI VIALTE NIH TUAH LE THEIH AHARH TAKTAK MI – The Chinlung Post\nLAIMI US AH KAL AA TIM MI VIALTE NIH TUAH LE THEIH AHARH TAKTAK MI\nJanuary 26, 2021 admin Chin 0\nUS Tlawng Dingmi Nih Covid-19 Test Tuah Ding. Tuchun ah White House Press Secretary Jen Psaki nih White House ah Press Conference a tuah I, thaizing thawk in US ah a rak lut dingmi paoh nih Covid-19 negative test tuahmi result nan I ken dih lai tiah a chim. US kalnak vanlawng chung luh hlan nithum a duh ah negative test nak tuahmi result a si lai ti a si.US ah covid-19 zawtnak a zual chin caah atu bantuk in khen khamnak le visa renghnak an tuahmi a si.\nUK, Europe le Brazil ram ah khual tlawn le luhchuah zong kham rih a si lai. South Africa zong a thar in President Biden nih khualtlawn luchuh kham dingah a timhmi chungah a tel. South Africa ah hin Coronavirus in a sem chinmi, Coronavirus zawtnak phundang an hmuh chap caah atu bantuk visa le luhchuahnak rengh an timhnak cu a si.\nBrazil, Ireland, UK, European ram cheukhat le South Africa in US Citizen a si lomi poah luh khawh a si rih lai lo. Cucaah Kawlram in US a luh dingmi paoh nih vanlawng nan I cit hlan nithum lawng a duhmi Covid-19 negative test result nan I khen hrimhrim lai. Nan I ken lo ahcun vanlawng ah luhter nan si lai lo.\nRelchih:Senate Nih Donald Trump Tazacuai Hram An Thawk. President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi.US phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si.\nAsinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai.\nMah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si.Senate ah Democrat le Republican cu vote 50 veve an ngei.\nSenate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Credit: Salai Lairamthang\nSENATE NIH DONALD TRUMP TAZACUAI HRAM AN THOK CANG


Aung San Su Kyi Le A Party( NLD) Hna Caah Lung Lawmh Awk Ngaingai A Si Cang. – Chintanbo\nMyanmar ram mipi nih hruaitu dingah an thimmi Ralkap nih an tlaih thaizingah US president Biden nih cun a foreign policy chimnak a ngei. Myanmar ralkap hna nih nih uknak an lakmi hi an pek than awk asi, cun an tlaihmi vialte zong an chuahter zawk zawk ding asi tiah Kawl ralkap ralrin a pek hna.\nMyanmar ramah democracy a um than khawhnak dingah US le hawile ram hna nih tuanvo kan lak lai, cun ralkap uknak dingah tawlreltu vialte zong dantatnak pek an si lai tiah Biden nih a langhter. Nikhat zingleiah ralkap nih uknak an lak mi kongah Biden nih cun phihkharnak tuah an si lai tiah a rak hro cang hna. Democracy ah cun mipi duhning le kalning hi ralkap nih an buai hnawh awk asilo. thimnak phichuah mi zong hloh an timh awk asi hrim lo.\nCucu a fiang tuk hring hran tiah Biden nih aw hrang nawn in a chim fawn. Kawlram mipi nih civil disobedience campaign an kalpi cuahmah mi thazang pe ngaitu facebook phih siseh tiah ralkap nih nilini ah thawngthanhnak an chuah tikah Biden nih cun telecommunication phihkharnak an tuahmi zong an ngol ding asi. Buainak zong an donghter awk asi fawn tiah a ruah ning a chim.


Microsoft Dirhtu Mirumpa Bill Gates Nih President Trump Chimmi Cu Faakpi In A Al – Chin World News Evening\nCoronavirus le coronavirus nih a chuah pimi harnak kong ah Microsoft founder le billionarie philanthropist Bill Gates nih US President Trump chimmi cu faakpi in a al. Tu zing cacawn nithumni ah Bill Gates nih Twitter ah a chimmi cu President Trump nih World Health Organization bawmhnak phih ding in a timi hi ttih a nungmi a si. A tu lio caan hi WHO nih bawmhnak an herh bik lio caah a si. United States hi a tu tiang ah cun WHO ah phaisa a thawh tam bikmi an si. Cun a tu caan hi United Nations’ Health Agency nih cu hlan vialte nak in bawmh an herh bik lio caan a si, tiah Gates nih a chim.\nVawleicung ngandamnak caanhar chung i kan um lio ah World Health Organization i phaisa thawhmi ngol/phih ding timi cu ttih a nungmi thil a si tiah Gates nih Tweeter ah a langhter. An tuahmi cu hi COVID-19 a karhlo nak hnga ding caah a si i cu an ttuanmi rian cu ngol a si ah cun zei bamtuk mibu organization hmanh nih an ai an rawl kho hlei hna lai lo tiah a chim chih.\nPresident Trump nih nizan cacawn nihnihni ah khan US nih World Health Organization (WHO) ah bawmhnak an peek tawnmi cu phih ding in a thanh. Trump nih a chimmi cu WHO pawl nih coronavirus dohnak ah hin ningcang in rian an ttuan lo. A bik in China ram luhchuahnak kong ah a si. Hi organization hi kan tuahmi a kan dohtu bak an si tiah cacawn nihnihni i biachimnak a ngeih lio ah a chim. President nih a chimmi cu, vawleicung ngandamnak lei rian ttuantu dang hna he chawnhbiaknak cu kan ngei ko lai tiah a chim chih.\nWHO pawl nih hin January thla canceo ah khan China in novel coronavirus hi ai thok tiah ralrin peeknak thawng an thanh. January ni 30 ah global health emergency an thanh. Cun March 11 ah Antarctica continent dah tilo cu vawleicung ram kip ah zawtnak a phan cang tiah an thanh. Ref: ABC News